Homepage / Kalinak\nImage Result For Kalinak\nInterior Minister Robert Kalinak announced his resignation on Monday. “I have to do everything in my power to protect the stability of this country,” he said..A contract killing is suspected as the journalist had been investigating alleged fraud..Le ministre slovaque de l’Int rieur Robert Kalinak a d missionn lundi, sous la pression de l’opposition, d’un parti de la coalition gouvernementale et des manifestants, dans le contexte de l’assassinat en f vrier du journaliste Jan Kuciak..Slovakia’s Interior Minister has resigned following the biggest street protests in decades over the of Jan Kuciak, an investigative journalist. On Friday, an estimated , people rallied in Bratislava and thousands more in other cities to call on Slovakia’s Prime Minister, Robert Fico, to dismiss his closest ally, Robert Kalinak.. Tens of thousands march against the government following the murder of a journalist and his fianc e..Im SPON findet sich zumindest noch der Hinweis, da Kalinak vermutlich auch nicht Unschuld vom slowakischen Lande ist. “Kalinak steht seit Langem in der ffentlichen Kritik, weil auf ihm der Verdacht der Korruption lastet..Slovak President Andrej Kiska will appoint a new cabinet on Thursday to end a political crisis sparked by the murder of an investigative journalist that led to mass protests and the resignation of veteran Prime Minister Robert Fico..A p nteki parlamenti l sen kider lt, milyen bizotts gba ker l a kor bbi korm nyf s a bel gyminiszter..The bo.s of Jan Kuciak and his girlfriend, Martina Kusnirova, were found Sunday evening in their house.El ministro del Interior de Eslovaquia y viceprimer ministro, Robert Kalinak, dimiti hoy como consecuencia del asesinato del periodista de investigaci n Jan Kuciak a finales del pasado febrero.Jan Kuciak estaba a punto de publicar un art culo sobre la presunta relaci n entre pol ticos y la mafia italiana en el pa s..\nKalinak Review Update\nThis is about Kalinak Review\nA penteki parlamenti ulesen kiderult, milyen bizottsagba kerul a korabbi kormanyf es a belugyminiszter..Slovak President Andrej Kiska will appoint a new cabinet on Thursday to end a political crisis sparked by the murder of an investigative journalist that led to mass protests and the resignation of veteran Prime Minister Robert Fico..El ministro del Interior de Eslovaquia y viceprimer ministro, Robert Kalinak, dimitio hoy como consecuencia del asesinato del periodista de investigacion Jan Kuciak a finales del pasado febrero.Jan Kuciak estaba a punto de publicar un articulo sobre la presunta relacion entre politicos y la mafia italiana en el pais..Interior Minister Robert Kalinak announced his resignation on Monday. “I have to do everything in my power to protect the stability of this country,” he said..\nTop List image Kalinak Sample\nInterior Minister Robert Kalinaksource Sita\nKalinak Nateraz Nemieni Odstupit Z Funkcie Ministra Vnutra\nRobert Kalinak Robert Kalinak Alchetron The Free Social Encyclopedia\nOlano Poukazali Na Milionove Pokuty Ministerstva Vnutra Kalinak Ich Ma Zaplatit Zo Svojho Uctu\nFilekalinak And Kerry Cropped Jpg\nInterior Minister Robert Kalinak announced his resignation on Monday. “I have to do everything in my power to protect the stability of this country,” he said..A contract killing is suspected as the journalist had been investigating alleged fraud..Le ministre slovaque de l Interieur Robert Kalinak a demissionne lundi, sous la pression de l opposition, d un parti de la coalition gouvernementale et des manifestants, dans le contexte de l assassinat en fevrier du journaliste Jan Kuciak..Kedze tu niekdo ucelovo !!! zverejnil tvrdenia nicholsonovej!!! tak aby pre uplnost bolo jasne ako reagoval kalinak prikladam dane video !!!! Musim upozornit.


Trump sihni nih Jessie Jacob nih a Chimmi a Phuan. – Kawltu Team\nTrump sihni nih Jessie Jacob nih a Chimmi a Phuan.\nTrump caah Whistleblower tiang an um cang. Trump caahcun an nunnak zong nih tuar hmanh sehlaw poi an rak ti bak loh hi. Hi bantuk biachim hi Trump sihni hmanh nih an mah caah ttihnung a si sual lai a ti caah an min a langhter duh hna lo. A sinain min langhter tiang a ngamh mi an van um cang.\nTrump Sihni Giuliani chimmi cu Tutan vote diklo kongkau kan langhtermi hi thawnglatu hna nih an lih hawk a si lo. American minung tampi vote diklo thlaknak kong ah a rak chuahpi mi pawl hi a dik lo ning in press lei nih an merh awk a si lo. Hi minung pawl an min le an sining dihlak phun ning tein mizapi hmai i langhter hi an caah harnak le hrocernak an ton khawh ca a si tiah a chim. Asinain a cheu cu an mi zapi hmai i langhter a ngamhmi an um ve. Cu hna lakah Jessie Jacob timi nu hi a si. Jessie Jacob hi Detroit khuapi, Machigan vote thlaknak i riantuanmi a si.\nTrump sihni nih a chim ning ah ah ‘ Hi nu hi hrokhrol le hlen ding ah cawnpiak bak ka si tiah a chim. Amah nak i a cung deuh i rianttuantu nu nih Post i kuatmi vote pawl cu a ni thla theng dingin ti a si, State cozah nawl neitu hna sin bak in lih le hrokhrawl rian ttuan dingin ti a si tiah a chim.\nCun Ms Jacob hi vote a tlatu pawl sinak (identity) le minthut (Signature) pawl zohnak kong pakhat hmanh an chim lo tiah a chim chap. Zahan Trump Campaing team nih an langhter ning ah phung ning tein tehte 220 hrawng Michigan lawng ah an ngei. A dang zong ah um len rih. Hi nih US rampi election cu khup thal a lehnak ahcun a za diam ko lai tiah a chim chap. Zeidek a va lawh te hnga?\n(Mah capar hi van rel chap) Zahan khan Trump Sihni nih fiang taktak in tutan US ithimnak i vote thlak diklo tiah chimmi cu a langhter. Thawnglatu pawl sin ah suimilam 1 renglo biachimnak le fianternak a tuah. Trump nih zahan kha a sihni Guilini nih bia a chim hlan khan a biapi tak takmi Press Conference tuah a si lai tiah thawng thanhnak a tuah.\n← Thim Awk Bak Ka Thei Hna Lo.\nUS Lainu Shin Bia Hmanthlak Pawl Cu An Mak Ko. →


Mah Nu Hi Tih Nung Taktak : Mah Lawng Khuasa Pa Pawl A Thah Hna I An Phaisa Ai Zampi Hna – FIAKFAIROCK\nA tu ah kan van hmuh mi nu hi kum 20 hrawng te a si rih i mah bantuk in pa pawl an tangka a firtu le an nunnak a latu lengmang a si tiah palik nih an zumhnak an chim. Zaangfahnak tein na room ah ka dorter ve ko tiah zaangfah a hal hna i cun an i relh lo kar teah a thli tein ai kenmi namte ai bil khomi in a sawh hna hna i a thah duah mah hna.\nVoikhat cu a tu pa kan hmuh mi nih hin a zaangfak ruangah a room ah a dorter i an i dornak hotel ngeitu nih a thaizingah hi pa ruak cu a hmuh. Hi nu hi id card zong a ngei loh i ka chungle nih an ka tthawl tiah lih in mi a hleng hna.\nZoh ah hin cun zaangfak ngai khi a lo taktak nain ttih a rak nung taktakmi a si. A cheu pa nih cun sualpi ding phunphai a ngah sual lai tiah an room ah an dorter.An sualpi le sualpi lo cu a fiang lo nain an nunnak cu a lak lengmang hna. A tu hi cctv nih a recordmi a video cu palik nih an copy chin cang i a muisam zoh in an kawl lio a si. Pa a mah lawng hotel ah room ai hlannmi pawl cu ai zoh ai zoh hna i a tu bantuk in a thah tawn hna tiah an zumh.\nPasal Ai Hmuh Cang Runagah Khin Actress Ley Nwe Cu Palik Tleih A Luat Cang!\nPhakanh Ah Rian Ttuan Ding In A Kal I Rit Hai Sii Sal Ai Cang HIV A Ngei Chin Fawn (+Zohnuam)\nSianginn Kai Ai Hrokhrol Ruangah A Nu Nih Hi Ti Bakin A Hrem\nWay Lu Kyaw A Thin Hang Tuk Cang Tin Tin Cu Rim Nam Nu Tiah A Ti I A Fuh Ko Cang


TRUMP SUNGHNAK DINGAH TANGKA ZIK AN NAWHMI AN PHUAN CANG – The Chinlung Post\nDonald Trump caah zeihmanh pakhat hmanh a poinak a um rih lo. Georgia state vote an rel tthanmi result ah Biden nih teinak a hmuh tiah an langhter. Asinain a chung muru fiang tein langhter asi tthan cang. Georgia state vote an reltthan ah hin Republican inspector hna cu an zohter hna lo. Ahman maw hman lo timi zong an zohter hna lo, cuticun Biden nih teinak a hmuh tiah an timi a si.\nAtu Arizona le Georgia state ah vote reltthan asi ko nain vote a hman le hman lo, vote dik maw asi vote dik lo dah timi Audit an tuah lo, Cutikah vote cu ahlan bantukin Joe Biden nih teinak ahmuh tthiamtthiam. Vote audit asi lo caah Trump legal team hna nih vote cu audit tuah dingin biacaih zungah an chuahpi cuahmah lio asi. Mah state governor hna le Democrats nih an ttihbik mi cu vote audit hi asi.\nHi konghe pehtlaiin Eye Opener Channel nih alanghtermi cu Dominion Voting company hna nih hin Georgia state i election kongkau ah hruaitu lutlai asimi Brad Raffensperger cu 106 million in zik an nawh tiah report ah an langhter. Hi ruangah Georgia state nih Biden cu teinak an hmuhter i, Donald Trump atlin lonak dingah thil an tuah. Vote reltthan zongah vote audit nak aum lo caah atuhi Donald Team hna nih court ah an kalpi nak hi asi.\nNevada state ah vote an reltthan mi zongah Georgia state bantuk thiamthiam in Republican inspector hna cu pee hra hlatnak ah an umter hna, Vote an relning adik maw dik lo timi zong an hmu kho lo ti asi. Vote tingkhat le thong sawmli cu vote apetu theih asi lo timi zong an theih rih. Cun vote thong 15 cu state dangin rak thlak mi asi. Hi vialte hi thatein an tuah ahcun Trump nih atei dingmi asi.\nSihmansehlaw hi state election nawlngeitu hna cu Joe Biden adirpi mi lawngte an si caah court ah kalpi hrimhrim ahaumi thil asi. Cun Pensylvania state hi cu hlan zongah thimnak achuah paoh ah corruption a tam lengmang nak asi tiah Attorney Rudy Giuliani nih a chim. Theih cio bangin hi state i, Pittsburg le Philadelphia khuapi lawng ah vote hmanlo 650,000 a um.\nAthi cangmi vote an thlakternak hmun zong asi. Cun post in rak thlakmi vote hi thongkul hna cu aluancang mi an si rih. Hi thil vialte lawng hmanh an tthen asi ahcun, Trump nih teinak ahmuh lai. Pensylvania state phung ahcun Ballot paper rel lio ah party pahnih aiawh hna nih vote hi zoh ve dingmi asi. Asinain anmah state phung le lam hmanh an zul ti lo i, Republican lei hna nih cu an tthawl hna. Credit: Dr. PC Biak Siam


Ralzaam Pakhat Teek Tlaknak In A Nunnak A Liam - News and Media\nRalzaam Pakhat Teek Tlaknak In A Nunnak A Liam\nHaiphai khua ah a zaam mi ralzaam pakhat Teek tlaknak in a nunnak a liam. Kahdohnak ruang ah Hmandaw khua in Hakha Peng, Haiphai khua ah a zaam mi ralzaam minung 3 le khuami pakhat hna cu 2022 May 3, suimilaam 2:30PM hrawng ah an inn chung ah teek nih a tlak hna i Pi Dawt Par a nunnak a liam tiah thawng kan theih.\nPi Dawt Par hi Biaknak lei mission rian a tuan lio mi a si i kahdohnak a chuah hnu ah Hmandaw khua in Haiphai khua ah zaam ve mi a si. Teek nih a tlak hna kong he pehtlai in khuami pakhat nih, “Teek nih a tlak mi hna hi an dihlak ah pali an si. Teek a tlak lio ahhin an inn chung ah minung tam ngai an thu ko. Pali dat nih a tlaih hna i pakhat nunnak a liam.\nNunnak a liam mi hi inntang ah a um lio a si. Dat nih a tlaih le cangka aa hrim khawh than ti lo ca ah a liamnak hi a si,” tiah The Hakha Post ah a chim. Minung 3 chung ah Pi Dawt Par a pasal hi a lu a kuai i a dang pahnih hi an i hrim kho than tiah theih a si. Haiphai khua ahhin ralzaam chungkhar 61, minung 281 an um tiah theih a si. Crd – THP\nChuncung Le Dokṭhek Kar Ah CDF-Hakha Le SAC Ralkap An I Kap


Kawl Chiatserhnak Bantuk In An Ruahmi A Si Poah In Sandah Kan Piah Hnawh Hna Caan A Si Cang, By; …. – Onlinenungak\nKawl Chiatserhnak Bantuk In An Ruahmi A Si Poah In Sandah Kan Piah Hnawh Hna Caan A Si Cang, By; ….\nBy chin tawi on February 4, 2021\nKawlram pumpi phungki nih lam zawh in duhlonak an rak langhter lio (Saffron Revolution -September 2007) ah khan vuleicung ram 33 in World Human Rights Defenders Conference, Bangkok ah ka rak kai ve lio he ai ton caah Bangkok i um mi Myanmar embassy hmai ah kan rak au ve. Kei hi Loudspeaker tlai i mi zapi au hruaitu ka rak si.\nRamkip in an kan telpi. Violent protest ah ai cang sual lai tiah Thailand Police zong nih tanks cung in akan congh.\nMah kan au zan ah hin Al Jazeera News zong nih Kawlram ah General Soe Win thih ka he zong khan ai ton lio asi caah LIVE interview sau ngai politics kong ah an rak tuah.\nCrd: Victor Khen Sang


Chungkhar lei an holh ve cang-Thantlang Sizung rianṭuantu sinin thil sining fiang theih kan duh an ti cang – Chin World News Evening\nChungkhar lei an holh ve cang-Thantlang Sizung rianṭuantu sinin thil sining fiang theih kan duh an ti cang\nThantlang Hospital ah Ngaphaite Khuami Pu Bawi Veng(Pu Bievai) thi. Thantlang peng Ngaphaite khuami Pu Bawi Veng (Pu Bievai) cu, rilfonghlei Operation tuah nakah Oct 17 tuchun 12:00 PM ah a nunnak a liam tiah thawng thei asi.\nPu Bawi Veng(Pu Bievai) hi, kum 38 a upa mi asi i, fa 4 angeimi asi. Operation atuah tu Dr Lyly nih cun, meh sii hi midang hawizat tlukin kan pek ve ko i, athisa nih acheih lo ruangah asi lai tiah achim. Thantlang Hospital in mah bantuk daithlang le mizaw ṭha tein zohkhenh lonak ruangah minung pazeizat dat an nunnak a liam cang tiah ruah ah hin lung afah hrinhran ko. Aruak hi a um nak Ngaiphaite khua ah 2:30 PM ah motor in an kalpi cang tiah thawng theih asi.-The Ngephesizo post\nCCNC ta lakchinmi\nHakha Times Daily Newspaper ta lakchinmi\nPu Bawi Vung thihnak kong he pehtlai i Lawyer (Sihni) Nelson C. VL Cung cung nih achimmi cu, “Thantlang Mino le Parties Pawl Vaibar Lotein Nan Daidap Ko Ee! BawiVung Thihnak tu hna hi biatak tein Politics ah Luhpi in Thantlang Mino, Chinmino le Parties pawl nih Aupi le buaipi ding asi. Aithupmi thleidannak zong aum khomi asi. Daithlan ruang ah maw, siloah siai le thilri tlamtling lo dek, pakhat khat cu asi hrimhrim lai.\n“Mino le Parties kip nih Compensation aherh ningin hal piak ding. Cun, Kherhhlainak tuah i Thanhca aherhningin chuah ding ! Aherhmi le achambaumi COZANPI tawlrelter colhding. Zohsawh ding ansilo daithlannak he mizeirello asikho alemsual hna lai !HumanRights le Nuhrincovo a aupi le dirpimi nih cun zohsawh bak loding aherhningin tuanvo lak colhding !\nNote: Kan farnu SHT lio vial i nan i tlerkhawn aṭhatzia, aṭhatuk ko, Nain Bawi Vung Thihnak tu hi adammi kan ca’h ṭihnungmile buaipi ding asi deuh! Politics zong asi i VOTE laknak zongah i hman awk ah athabikmi le Mipi nih kan herhkhuhmi zong asi,” tiah Nelson C. VL Cung


Ralkap Nih Rialti Khua Biakinn Godown An Khang - News and Media\nNizan ah ralhrang nih Rialti khua biakinn an khangh hnuah nihin zingka ah Biakinn Godown an khangh lio pi si e tiah theih a si.Ralhrang hna cu Rialti le Thlanrawn khua naih ah an um ko rih tiah theih asi. Rel chap – Myaung PDF Camp hrampi ralhraang nih an tuk, PDF nih himbawm tein camp an chuah taak khawh. Sagaing Ramthen, Myaung Peng rammi rungvengtu ralkap pawl i an camp hrampi cu zahan.\nMyaung PDF chungtel pakhat sin in theih a si. Nihin October 13 zong ah Council ralhraang pawl cu an ra than i PDF camp umnak kiangkap ah a um mi, sualnak ngei lo khuami hna inn pariat an duah tiah tualchung media nih an langhter. Ralhraang nih Falam peng ah biakinn tel in inn li an duah. Chin Ramkulh, Falam peng, Falam le Hakha karlak motor lam cung ah a um mi.


PDF Le KNDF Nih Ralhrang Tam Taktak An Thah Hna – Chintanbo\nSeptember 30, 2021 admin MYANMAR NEWS 0\nShan, Kaya ramri, Loikaw myone, Kungta khua pawngah SAC ralhrangbu hna cu Karanni ralkap hna nih lampi in an rak kah hna caah chun nazi 12 in zanlei nazi 5 tiang i kahnak a chuak i, SAC ralhrang 30 an thih pinah 30 hrawng nih hliam an tuar i, Phekhung PDF-4 leh KNDF ralkap 1 hna nih an nunnak a liam tiah tiah KNDF nih cathanh an chuah.\nCu i kahdohnak ahhin SAC ralhrangbu hna cu Karenni aa fonhmi phu nih lamkham in an kah hna caah hriamnam khat thup in a phormi SAC ralhrang motor pakhat cu an hrawh piak khawh caah SAC ralhrang nih atu tiang hriamnam ngan in an kan kah tiah cathanh chuahmi ahcun an langhterlanghter.\nCupinah Phekhung myone, Mube ah a ummi SAC ralhrang tatyin 422 pawngah Khaung-Maing taung leh Mube Te taung i SAC ralhrang sakhan cu Phekhung PDF le KNDF nih an kah hna i, ralhrangbu hna cu hnu lei ah kir in an zaam tiah KNDF nih cathanh an chuah.\nNi hin kahdohnak in a thimi Phekhung myone mipi runvengtu ralkap 4 leh KNDF ralkap 1 hna cu mipi zalonnak caah nunnak petu pasaltha an sinak cu upatnak kan pek hna pinah tuanbia ah roling an si tiah KNDF nih an langhter tiah Khin Thit Media nih a tial.


President Donald Trump cu February 8 ni thawk in biaceihnak hram an thawk cang lai – The Cherry Par\nPresident Donald Trump cu February 8 ni thawk in biaceihnak hram an thawk cang lai\nDonald Trump Week, Florida State i ummi, Frostproof City nih President hlun Donald Trump cu February zarh khat nak paoh ah upat peknak an tuah piak lai. Tuchun ah Frostproof City Council minung 7 chungah minung 6 nih vote an thlak i, upatnak tuah piak ding in biachahnak an tuah. Mah an tuahmi biachahnak cu Frostproof City khuabawi, Jonathan (Jon) Albert nih fehternak a tuah cang. Cucaah February 1-6 tiang hi President Donald Trump upatnak zarh ah an hman cang lai.\nSenator cheukhat nih an chimnak ahcun President a si ti lomi impeachment tuah le tazacuai cu US phunghrampi ah a um lomi a si caah sihni caah phaisa tampi pek a phu lo, democrats pawl nih a tei zong an tei lo dingmi a si caah sihni hlan hrimhrim a phu lo tiah a chimmi zong an um. Sihni hlan nak caah hin $300,000 tal cu a tlawn lei in a dih lai tiah ruah a si. Senator 100 chungah Democrats le Republican senator minung 50 veve an um, Senator 67 nih a sual tiah vote thlak lawngah President hlun Trump cu sual phawt khawh a si lai. Republican minung 17 nih democrats lei i an ttannak ding lam a um lo. News cheukhat nih cun President Trump nih a sihni pawl cu keimah tein tazacuainak ah ka kal ko lai tiah a ti hna caah atu bantuk in a sihni pawl an i letnak a si tiah an chim.\nDonald Trump Day! Ohio house representative Jon Cross le Reggie Stoltzfus nih Ohio state nih President Donald Trump upat peknak caah a chuah ni June 14 paoh ah Ohio state ah Donald Trump Day tuah dingah an i zuam lio a si. Donald Trump nih US caah kum 5 chungah a tuah khawhmi vialte hi philh awk tha lomi an si, US president vialte lak ah a lianngam cemmi, The Greatest President In History” an si tiah a chim. 2020 President thimnak ah Donald Trump cu Ohio state nih vote 3,154,834 an pek. Ohio State ah voi hnih ning tein teinak a co khotu a si. Credit: Salai Lairamthang\n← Yangon i umkheng tum in Min Aung Hlaing cozah an huatnak an langhtermi cu khuapi aa hnin dih\nSalai Van Lian Thang: Ralkap Nih Uknak An Lak Than – Kan Hmailei Dirhmun →


USA um Chinmi ralrin hna u sih; USA cu Total Lock-down tuah tthan ding si cang\nUSA siizungah rian ttuantu Doctors, Nurse le Medical Staff hna cu an ba tuk cang i, an ngamdamnak zong nih a celh ti bak lo. Mithiam 150 Medical Expert, sibawi le Nurese pawl nih USA cu a hramthawk in total Lockdown tuah tthan ding in Trump sin ah nawlnak an tuah cang\nFlorida ah siizung 50 leng ah ICU ah umnak hmunhma a um ti lo. Hngakchia kum 17 tang lei minung 31150 leng nih mah zawtnak hi an ngei ve cang. Hngakchia Covid=19 a ngei mi tambik nak country cu Miami le Martin Country hna an si.\nBe the first to comment on "USA um Chinmi ralrin hna u sih; USA cu Total Lock-down tuah tthan ding si cang"


Covid-19 I Runven Khawh Hlan Chung Sianginn Kai Rih Lo Ding Thawngthanh – Chin Model\nHomeUncategorizedCovid-19 I Runven Khawh Hlan Chung Sianginn Kai Rih Lo Ding Thawngthanh\nA tulio vawleipi nih a buaipi cuahmah mi zawtnak Covid-19 i runven khawhnak tuah khawh hlan chung poahpoah cu sianginn kai a si rih lai lo tiah June ni 8 ah Philipine cozah nih cun thawngthanhnak an tuah .Covid-19 zawtnak a thian hlan chung cu sianginn kai an i timh rih lo ti nak a si.\nNaite sianginn kai rih lo ding an ti rih ko nain an i timhtuah nak cu a um ko ti a si.Siangngakchia caah zeitin ca an cawn khawh lai timi kan tuah tuaktan i kan kawl cuahmah lio a si ko tiah President nih a kan chimh tiah nizan fimcawnnak lei Vunci nih a chim.\nPhilipine ram chung ah ah June thla 9 tiang ah a tulio covid-19 hrik in a zawmi hna minung hi thongkul renglo an si caah a thimi 1011 an si cang tiah an langhter.Curuang ah a tubantuk in fimcawnnak sianginn lei kai rih lo ding in timhtuahnak an ngeih hi a si.Source-DVB\nKan Chin Unau Hna Khua Inn Zakhat Deng A Kang


Laimi Pathian kan biak ning a mak ko cang. Cheukhat nih night club maw si? tiah an soisel cang – Chin World News Evening\nLaimi Pathian kan biak ning a mak ko cang. Cheukhat nih cun night club maw si? tiah fak piin an soisel cang.\nAtthang cho maw- ai palh deuh dah? USA ah Thlarau khawmpi an tuah tthan. Zoh an dawh tuk. Atu tan hi cu amak tuk cang!! Khuaruahhar bak asi ko cang! Indiannapolis city ah Hebrew groups hruainak in thlarau khawmpi an tuah tthan,tutan an tuah ning hi -cu hlan he ai lo ti lo, ai dang dih cang, chung tel asi mi nih achim ning ah cun a sang deuh in kan tuuah tiah ati, cun puanzar kha a kan hruaitu nih thlachuah dawn uh ati i kan dawnh mi asi.\nCu lawng si lo in TTR kha a ttum lai caah puan kan dawnh piak tiah achim, Pathian nih akan um pi. Hlawknak le damnak kan hmuh tiah achim. Holh theihlo le killi lam, atla tiah achim chih,Tutan cu Rivaival ngan tak tak a tlung tiah ati, Pawng kam um mi hna nih cun Bible leng asi tiah an ti ve. Cucaah video na zoh dih hnu ah na zumh ning in coment rak pe ve, biaknak -zumhnak soisel lo asi lai. Video tawi rak zoh ve. Credit: Saisih Tlangau\nNote: Hmanthlak khi amah he a tlak ning in taar chinmi a si.


Actress Phway Phway: Daw Aungsan Suhkyi In Thazaang Ka La Than – Zion Tlang Media\nActress Phway Phway: Daw Aungsan Suhkyi In Thazaang Ka La Than\nAugust 1, 2020 admin Myanmar\nKawlram Actress Phway Phway nih Covid-19 zawtnak an van chuah hnu in, Innchung ah aa erhnak konghe pehtlai in a chimmi cu, Lockdown hramthawk zarhthum chung cu, ka lung a zawr tuk hringhren. Covid-19 hi vawlei cungah zungzal in maw aumko lai tiin ka ruat tawn i; Vawlei pi hi tihin maw a si cang ko lai. tiah, Ttah le Nih long ka sang ko. Keicu social media i live i thlah hna hi ka hmang lo ka zuam ci si lo. Video zeih hi ka zuam cemmi a si tik ah, Video zeih le Cawngia thlak hna zong kan i din dih, Video zung zong khar dih a van si tik ah ka tap ko. Asinan thazang ka vun lak than, A me Suh, Daw Aungsan Suhkyi hmanh thongchung ah kum saupi a um. zeitluk indah ahar lai.\nMah zarhthum chung te, leng chuak lo inchung um cu, ka zeidah ti ko ual tiah A me suh in thazang ka la than. Cun A Me Suh nih Covid 19 chung thawng i thanhnak caah tiin, Facebook account an i tuah i, Ame Suh ca post mi live thlah mi ka zoh ka ngeihnak in thazang ka la than lengmang. Tucu ka ziak ngai cang ko. tuah ka rak duh tuk nain ka ruah tuah khawh lo mi pawl kha, tu ka van tuah hna kan i lengah panchian bantuk in tingkung tete ka cin hna, Cun vawlei kongpi zong biatak tein zoh le hlat hlai nak ka ngei. A chim chap mi cu, a ruang um lo ah keah a ka hua i, ka sining lo piin ka thang a ka chiat i, a ka soisel tu pawl hi ka let duh ti hna lo.\nka hngakchiat lio ahcun vawikhat an ka ti cun, vawihra i lehrul ka cham tawn hna, Nain tucu keimah nih leh katim ti lo Pathian ka rinh, Pathian nih a leh hna lai tiah ati. Actress Phyaw Phyaw hi kawlram mintami hna lak ah, top 10 ah ai tel vemi si. kawlram mintami han lak ah, Thlahlawh sangbik top 5 chungah ai tel pengmi si. Kum no te a sinain academy zong vawihninh tiang a ngah cangmi asi. Phyaw Phyaw nih video aa thlak mi le cawngia aa thlak mi hi cu, A poh lo mi le a lar lo mi hrim an um lo. Kawlram mintami hna lak ahcun hlawhtlinnak tampi a ngei thazang pe tu fan zong tampi. angei mi asi. MC.\nPrevious Post:Kan Tonmi Thil Kip Ah “Amen” Ti Ko Usih\nNext Post:Chinpa damlo zualhma rianrang in bawmh a herh


Democrats Pawl Hruaitu Thinlung Put Hi, Fih A Nung Tuk Eh! – Chin 11 News\nDemocrats Pawl Hruaitu Thinlung Put Hi, Fih A Nung Tuk Eh!\nPosted By: Chin News January 12, 2021\nDemocrats party hruaitu hna nih Vice President Mike Pence cu 25th Amendment timi phung hmang in President Donald Trump cu a rian phuah an forh. Asinain President Mike Pence le Republican hruaitu hna nih an duh lai zumh a um lo. 25th Amendment timi cu a tawinak in President nih a rian a tuan kho ti lo tin Vice President nih chan khawhnak phung a si. FBI nih hlat-hlainak an tuahmi report an pekning ah 25th Amendment hmang in President Donald Trump an thlak sual ahcun ramchung ah meithal he sandahpiah nak a chuak lai tiah democrats hruaitu pawl cu ralrinnak an pek hna. US state 50 i an khualipi cio ah meithal he lamzawhhnak a chuah khawh caah 25th Amendment hman lo dingah ralrinnak an pek hna.\nPresident Donald Trump a dirkamhtu cheukhat nih meithlak he lamzawhnak tuah dingah timhlamnak an ngei men lai tiah an zumh. FBI nih an chimnak ah January 17 in January 20 kar ah hin US state 50 in President Trump a dirkamhtu hna cu meithal he Washington D.C an phan kho tiah an chim. President Trump cu democrats pawl nih an control mi hluttaw, House ah impeachment tuah ding in an chuahpi cang.\nHouse nih an pass lai i Senate ah an kuat lai. Senate ah senator minung 100 an um. Republican le Democrats minung 50 veve an si. Senator Cheu thum, cheu hnih hnatlaknak lawng in President cu phuah khawh a si. Cucaah democrats nih Senate an phak pi zongah President Trump an phuah khawhnak ding lam a um lo. Senate meting cu January 19 lawng i thawk ding a si caah President a dinh caan le Joe Biden Inauguration a tuah ding ni cu 21 a si. Cucaah Senate zong nih impeachment tuah caan an ngei hlei ti lo. Cucaah democrat nih ram an dawt ahcun buai lo tein an kalpi a hau. President Trump zong nih dai tein ka chuak lai tiah a ti cangmi a si. Credit: Salai Lairamthang


KIA LE RALHRANG KAWLRALKAP DIRHMUN A ZUAL CHIN CANG, TANK TIANGIN ATHLAH – The Chinlung Post\nApril 25, 2021 admin Kawlram 0\nKawlralkap ralhrang hna cawlcanghnak cu a zual chin lengmang ko cang. Ralhrang kawlralkap hna nih tukdohnak ah raltuknak ttheng le cunglei raltuknak vanlong tiangin an hman cang. Tutan thil a cangmi hi Kachin ram ah abiapi taktak mi hmun Alaw Bum le Lizah kong update an tuahmi asi. Hi konghe pehtlaiin a tanglei bantuk in an langhter mi a si.\nNizan April ni 24 chun suimilam hleihnih le cheu hrawngah Kachin ram ALAW BUM ah a ummi ralhrang kawlralkap hna an umnak sakhan cu KIA nih an lak cang mi cu ralhrang kawlralkap hna nih cunglei raltuknak vanlong hmangin an tthuat tthan hna tiah thawngthanhnak an tuah. Hi thawngpang cu rianrang in KIA zungpi ah thawngthanhnak an tuah colh.\nLiza kalnak lampi hrawnghrang hna cu ralhrang kawlralkap hna nih an lak cuahmah lio tiah an chim. Nizan zingka in ralhrang kawlralkap hna nih Liza hmun cu raltuknak Tank le hriamnam ngan siseh adang ttihnung hriamnam nganngan an kuat chin lengmang cang tiah KNU zungpi nih an theih. Cutikah Thailand ramri ah a ummi KNU ralkap tthenkhat hna zong LIZA hmun ah KIA bawmh dingin an thlah ve colh hna.\nHi konghe pehtlaiin KIA le KNU nih an timi cu kan ram caah adih dongh tiang kan dir lai tiah an thanh. Theihcio bangin KIA le KNU cu atu cozah thar dirhmi NUG a dirkamhmi an si. Culawng siloin KIA hriamtlai hna cu KNU mipi le ralkap hna nih kan in dirpi peng hna lai i, hnu kan in chittak hna lai lo tiah KNU nih an langhter.\nRelh a phu taktak mi: 𝐏𝐡𝐮 𝐓𝐚𝗺𝐩𝐢 𝐒𝐞𝐫 𝐋𝐞 𝐊𝐚𝐰𝐥 𝐑𝐚𝐥𝐤𝐚𝐩 𝐒𝐚𝐝𝐮𝐡𝐭𝐡𝐚𝐧𝐡: Biadomhnak. Kawlram cu Independence kan hmuh cangka in hriamtlai phu chuahhram aa thawk colh. Parliament democracy kan hman chung (1948-1962) ah Communist phu le Karen, Mon, Kachin tbk hriamtlai a chuak.1962 kum ah Ne Win nih uknak a lak hnu in hriamtlai an karh. Shan an tho, Karenni an tho, Chin kan tho, Arakan an tho. Miphun tling in hriam an tlai cang, miphun teng-nge zeimawzat zong an tho.Nain 1988 tiang ah Kawl ralkap nih buaipi awktlak in a thawng khomi cu Communist, Karen, Kachin le Shan lawng an si.1988 kum ah Saw Maung nih uknak a lak than. Kawl tiang an tho cang. Chin kan tho than, Mon an i hrim, Karenni an i hrim. Ramkulh kip ah miphun teng-nge hriamtlai an karh.\nCaan a rau lo.Independence hnu in hriamtlai hmasa bik Communist cu 1989 kum ah an ziam.A cheukhat phu tampi ah an i then.A cheu Kawl ralkap kut ah an i ap. A cheu an hun i hrim than ve. Kum 2020 tiang ah hriamtlai a chuak balmi dihlak 100 lengkai a si – aa ap cia mi he, a tlau cia mi he telh in.Kum 2021 uknak an lak than. Hriamtlai thar chuahhram an hun i thawk cuahmah. Chin chung lila zong in phu thum an chuak cang. Khuaruahhar ding cu a si lo. Phu thar chuah chim lo, a um ciami phu zong aa then mi an tampi ko.Amahbelte, phu tampi ser le a umcia mi i then tbk khi caansau (long-term) ca ruah taktak ahcun a poinak a rak tampi ve. Miphun dang nih zeidah an ton bal, Chin nih zeidah kan ton bal timi case study tlawmpal kan zoh hna lai.\n𝐊𝐚𝐫𝐞𝐧 𝐡𝐫𝐢𝐚𝗺𝐭𝐥𝐚𝐢: Karen hriamtlai hi rak kekkuai tuk hna hlah selaw Independence hmanh an lak khawh cang hnga. Hriamtlai vialte lak ah controlled area kau bik a ngeimi an rak si. KNU chung ah Khrifa le Buddhist karlak buainak in aa thawk i, Buddhist phu lei tang paoh Democratic Karen Buddhist Army (DKBA) minthar in an chuak. An chuah tlawmpal ah Kawl ralkap nih an lemsoi khawh i DKBA le Kawl ralkap i bawm in KNU an rak kah hna.Hmunhma tampi an sung. KNU headquarter Manerplaw zong a sungh thainak kha a si. DKBA lila zong cu Kawl ralkap nih an hun nawnnok hawi hna i, a then Kawl ralkap kuttang Border Guard Force (BGF) ah an lut. BGF ah tel a duh lomi an Brigade-5 kha DKBA-5 tiin an taang. An hun i then hnu in, an minthing i ‘Buddhist’ kha ‘Benevolent’ ah an thlen. Atu NCA minthu mi phu 10 lak ah khin an i tel ve.KNU lila zong cu an tluang dih ve hoi lo. Kum 2007 KNU CEC theihpinak tel loin Kawl ralkap he biaruahnak a tuahmi Brigade-7 commander Maj. Gen. Saw Htay Maung kha KNU nih an rak phuah. Cu nih cun an Brigade ning in a chuahpi hna i, KNU/KNLA Peace Council (PC) tiin an hun i then than. Annih zong NCA minthu mi phu 10 ah an i tel.\n𝐒𝐡𝐚𝐧 𝐡𝐫𝐢𝐚𝗺𝐭𝐥𝐚𝐢: Atu lio Shan hriamtlai lak ah thawng bik tiah ruahmi RCSS/SSA khi 1996 ah rak dirhmi a si. Annih zong hi bing siangpahrang Khun Sa nih a hruaimi SURA (Mong Tai Army hlun) ah a rak ummi an si. Khun Sa nih Kawl cozah kut ah (1996) aa ap caah Gen. Yawd Serk hruaimi phu nih an duh lo i min dang in a taangmi an si. RCSS/SSA a hun thawn deuh khunnak hi SSNA he an hun i fonh than caah a si. SSNA zong hi Khun Sa nih a rak dirhmi Mong Tai Army ah a rak ummi an si. Khun Sa nih bing siipuazi a tuah tukmi kha an rem lo i, SSNA minthar in an chuak.Kum 2004 hrawng ah khan Kawl ralkap nih Wa aa sawm i, ceilak in an rak phomh hna an hruaitu hna zong zeimawtzat an tlaih hna. Cu hnu cun, 2005 ah RCSS he an hun i fonh than hi a si. Kawlram hriamtlai tuanbia ka banh khawh tawk ah aa fonh than khomi anmah lawng an si rih.Shan hriamtlai ah tuanbia a ngei deuhmi SSPP/SSA khi 1964 in rak dirhmi a si. Kawlram president hmasa bik Sao Shwe Thaik nupi Sao Nang Hearn Kham nih a rak dirhmi a si.\n1989 ah Kawl ralkap nih kahngolhnak minthut i, Border Guard Force ah thlen an rak fial hna. A cheukhat an lut i, a duh lomi an tan caah atu SSPP/SSA khi an si. RCSS le SSPP hi Shanram chaklei thlang tiin a ummi an si. Hmunhma i cuh ruang, siipuazi ruang tbk ah mah le mah aa kap lengmangmi an si.Shanram ahhin anmah Shan miphun hriamtlai an i thenthek hlei ah Shan ramkulh chung i, a ummi miphun dang pawl nih khin hriamtlai an ngei dih.Ta’ang, Pa’O, Kokang, Mongla, Wa, Lahu, Lisu le Shanni tiang nih khin hriamtlai an ngei. Cu hriamtlai vialte zong cu an i then hoi hna i, BGF ah a lut na, civil militia tiin a um na an si hna. Cucaah Shan ramkulh khi cu Federal kong ceih zong ah a dangte in ceihpi an hau lai an ti tawn. Kawl ralkap i rawk in federal tlamtling ngei kho hmanh silaw Shanram cu caan saupi tiang a buai chap rih lai.\n𝐖𝐚 𝐡𝐫𝐢𝐚𝗺𝐭𝐥𝐚𝐢 𝐥𝐞 𝐊𝐚𝐰𝐥 𝐫𝐚𝐥𝐤𝐚𝐩: Kawlram tlangcung hriamtlai lak ah a thawng bik tiah hun theih mi UWSA (Wa) kha 17 April 1989 lawng in rak dirhmi a si. Communist Party of Burma (CPB) hriamtlai phu in a chuak mi phu an rak si ve. CPB in a chuakmi UWSA cu Kawl cozah nih a komh riangmang i hriamnam he minung thazaang he a bawmh. CPB cu an rak hloh khawh colh hna. Tlawmpal ah Kawl cozah le UWSA cu kahngolnak min an thu i, zalong taktak in a chiah hna.Mah cucu UWSA nih caantha aa lak i, bing cinnak le siipuazi dangdang a tuah. Ralkap le hriamnam a hun i sersiam ciammam i, Kawl ralkap nih a hun theih tik ahcun tei awk tha lo tiang in a rak thawng cang. Federal nakin a sang deuhmi, independent ram tluk dengmang in an zalong cang. Kawl ralkap nih a kah ngam ti lo caah a komh tu in a komh cang. Siipuazi pin ah ralkap training tiang an tuahti. Shan hriamtlai cheukhat pawl zong khi a kahpi tawn hna. Atutan uknak a lak hnu zong ah khan a va lemsoi hna – hriamtlai dang kahpi ding theo ah a si lai.\n𝐂𝐡𝐢𝐧 𝐇𝐫𝐢𝐚𝗺𝐭𝐥𝐚𝐢:Independence hnu in Chin nih kan ngeih hmasa bik hriamtlai cu Hrang Nawl tapung tiah rak theihmi kha si. 1964 ah India ram ah a rak dirh. Pu Hrang Nawl hi paraltha, a chan lio i cathiam mifim a si pin ah ramkhel lei hmuhtonnak ngei a si. Ralkap zong zeimawzat cu an rak ngei manh. Nain a hriamtlai chan a tawi. October 1965 ah Shillong siizung ah an rak tlaih.Mah dih in Chin Army timi hi a rak um ve.Chin Army (CA) cu Asho Chin miphun Pu Win Maung nih a rak dirhmi a si. A rak dirh kum le caan belte fiang in theih a si lo. Pu Win Maung a pa cu Communist Party of Burma (CPB) chungtel hlun a rak si (Interview with Pu Thomas Thang Nou, 2018, Aizawl). CA cu phu hmetuai deuh a si ve. Chin mi tampi zong nih kan thei theng lai lo. CNF dirhtu Pu Tial Khal, le Ro Za Thang te pawl he zong khan a rak i komhawi ngaimi an rak si. Pu Win Maung a thih hnu in CA zong cu a konglam theih a si ti lo.\nMah dih cun CNF hi 1988 kum ah Pu Tial Khal le a hawile nih an hun dirh. CNF dirhnak kong cu zapi ti awk nih hngalh a si caah ka langhter chap ti lai lo. India ralkap le Kawl ralkap i bawm in Northeast hriamtlai le CNF an rak kah lio hna ah information petu ah Chin Army an rak hmannak kong tu ka van langhter lai. 1995 kum ah India ralkap le Kawl ralkap i bawm in Operation Golden Bird (OGB) tiah min an bunh iBangladesh ram in Northeast (India) lei ah hriamnam luhpi aa timmi Northeast hriamtlai pawl [NSC-IM, ULFA, PLA, ATTF] le CNF/A an rak kah hna.CNF nih hriamnam phurh an bawmh hna tiah India ralkap nih an rak puh hna caah CNF zong kahchih ding ah an rak i tel hi a si (Rumel Dahiya, 2016).Hi India-Myanmar Joint Operation caah hin lamsul, hmunhma le hriamtlai pawl cawlcanghnak kong (information) chim ding in India ralkap nih Chin Army (CA) an rak sawm hna.\nCA lawng si loin National Unity Party of Arakan (NUPA) le Shanti Bahini timi Bangladesh hriamtlai zong an rak sawm chih hna. Nain CA lawng nih hin an rak bawmh hna (Rumel Dahiya, 2016).CNF ralkap chung ahhin i kahnak in a thimi cu an rak um hraw lo. Amahbelte, hi Operation lio ah a rak i tel mi India ralkap Rumel Dahiya nih a tial ning ahcun Indian Border Security Force (BSF) nih Parva ah CNF upa pathum kan tlaih hna a ti. An min cu a langhter lo nain Pu Sang Hlun le a hawile [Pu Thawng Mang le Pu Kung Ling] kha si dawh an si. Pu Sang Hlun cu Aizawl i Assam Rifle quarter ah khin an hremnak ah a nunnak a liam. Pu Thawng Mang tu cu a umnak theih thai a si lo. Pu Kung Ling tu cu an thlah than (Interview with Thomas Thang Nou, 2018, Aizawl).\nCNF thazaang dernak hrihhram: CNF tuanbia aa thawkka ahcun India cozah he pehtlaihnak a rak tha ngai. A ruang bik cu vawlei cung democracy ram ngan bik India nih ralkap uknak cozah a dohtu bawmh a poi ah a chia lo. An ram ah thate in an rak cohlan hna i, Indian Prime Minister Rajiv Gandhi chan lio hna ahcun phaisa fang tiang zong an rak bawmh bal hna. KIA zong khi India nih a bawmh balmi ah aa tel. Nain caan rau lo te ah hnu a hun chit than hna. Hihi a ruang pahnih in hmuh khawh a si. Pakhatnak cu ruah lopi in India cozah ramleng pehtlaihnak (Foreign policy) a hun i thleng. Kum 1962-1991 karlak kha India cozah nih Kawl cozah he pehtlaihnak tha a ser duh bal lo – Ralkap nih uknak an tlaih ruang ah.\nCu lio ah India nih hawikom tha bik a rak ngeihmi USSR (atu Russia) kha 1991 kum ah a rawk. Cu hnu cun India cozah nih hawi thar kawl a hun i thawk i, Kawl ralkap cozah he zong pehtlaihnak ser hram a thawk than. Hi ruang ahhin Kawl ralkap a dohmi hriamtlai pawl bawmh kha policy ning in a har cang.Pahnihnak cu CNF le Northeast hriamtlai karlak ah pehtlaihnak a um ti kha India cozah nih an hun theih. Cu ruang ahcun OGB zong ah target ah an i telnak kha a si i, India ralkap zong nih OGB ah Kawl ralkap a rak sawmnak kha a si. India cozah hnu chit an rak tonmi hi CNF caah zuamcawhnak ngan taktak ah a hun i chuah i, an thazaang zong duhsah duhsah in a hun der thluahmahnak kha a si. Kum 2005 ah Mizoram ramri ah hrambunh mi Camp Victoria kha Mizoram Palek nih an rak hrawh piak hna. Hi zong hi India rampi cozah he hnuchitnak a ummi result a si.\nKum 1992 hrawng ah CNF chung ah thencheunak nganpi a rak ummi nih a hnupi tiang a hun hnuarsuan. Pu Sang Hlun te Parva i an rak tlaih lio hna zong kha report tu an ngeih ruang ah, ti si. India cozah nih CNF le Northeast hriamtlai pawl karlak pehtlaihnak kong an theih dihnak zong kha a dikthiar in a phuangtu an um ruang ah a rak si.Nain khat lei ah a thatnak leikap in ruah khawhmi a um ve. Karen hriamtlai te Shan hriamtlai te hna bantuk in a chunglei buainak ruang ah CNF hi phu hnih in rak i then sual selaw atu nakin thil a poi deuh khomi a si. Phu khatkhat paoh cu Kawl ralkap nawnnok mi ah khin a rak i chuah men ko hnga.\n𝐁𝐢𝐚𝐟𝐮𝐧𝐧𝐚𝐤: Chin dothlennak a hlawhtling lo ngai rih ti cu pom cio khawh a si ko. Pu Hrang Nawl Tapung a chan tawi. Chin Army (CA) nehnang a ngei lo tluk a si. Kan unau zomi pawl nih an dirhmi ZRA khi nehnang ngei lo an si ve rih. Tlangcung hriamtlai phu lak hmanh ahkhin hawikom an i kawl kho ve lo. UNFC chan lio hna ah khan membership an rak hal ve nain an pe hna lo. Atu CNF hi nehnang ngei deuh ah kan hun ngeihmi a si. Nain CNF lila zong cu Chin a kan huap dih kho lo, kan ti. Nizan nai phu thar a chuak mi pawl bia zong ah “CNF nih a kan huap kho dih lo” cu teh, ti deuh a si rua. Nain phu thar kan dirhmi lila zong cu Chin huapter timh in dirhmi si dawh a si lo. Pengtlang huap deuh in a si. “Chin huap theng a hau lo, Kawl ralkap a doh mi lawngte kan si ko caah kanmah pengkulh huap cio in hriam kan tlai la le kan rak doh ve ko lai” timi ruahnak a um.\nCucu caan tawite ca lawng ruah ahcun a poi hnga lo. Caan sau ca belte ahcun tih a nung. A cunglei ah ka langhter Kawlram chung miphun tampi nih kan ton bal cangmi tuanbia zoh in aa thei ko.Mah kutke le mah hriamnam cio in um cang hnu ahcun i fonh than zong a har tuk cang. SSNA nih RCSS sin an vai i fonh hmanh kha a rawk ding dirhmun an phanh cang caah a si. Arakan miphun khi hriamtlai pathum an ngei – ANC, ALP le AA. NCA hnatlaknak kong ceih lio hrawng ah khan i fonhnak kong an rak ceih ngai nain aa fonh kho ding phun an si lo.Phu tampi ah aa then cangmi Karen, Karenni, Shan tbk hriamtlai pawl zong hi i fonh ah a tha ti cu an theih dih cio ko nain an i fonh kho lo.Biahmaisa ah ka langhter cang bang, hriamtlai phu 100 lengkai a chuak bal nain Kawl ralkap nih buaipi awk tlak ah a ruahmi cu kutdong khiahzat lawng a si.\nKan ral Kawl ralkap nih a rak tih bikmi hi a um cia mi phu an i sersiam i an thawn ding khi a si.Cucaah phu ngan deuh paoh kahngolnak tuahpi i, pumpak hlawknak phu an duhmi paoh a tuah piak tawn hnanak khi a si.Cutin hriamtlai phu hei kehkuaiter kha a si. Thawng huaha tung loin phu tampi va ser len khi cu a tih lo. A saduhthah tu khi a si – amah i thlak len hau loin kan buai lengmang ko caah. A tawinak in, phu i then tih a nun bantuk in phu hme tete rak um tung zong caan sau ca ruah ahcun i then tluk in tih a nung ve. Cucaah ruahnak cheu kho tu dirhmun ah khin hei dir ning law, a caan a tlai hlan ah hriamtlai phu kan ngeihmi pawl tha tein bia an i ruah than a hau ti hi si hnga…!Catial tu: June Nilian Sang\nRalhrang Nih Thah Dingin Dawi Ruangah Tiva Ah A Zuangmi Pa Ruak Hmuh A Si Cang.


A poi tuk ee!! Chinmi zawng i ralrin hna u sih\nCDM ah a tel mi cozah rian tuantu min cu ralkap kut ah ap a si. Ralrin chin hna u sih, mah bantuk thil hi a cang lai ti zum cia a si, a ruang cu CDM chungah ralkap lei ah a ttantu, Spy kha an um lai ti zum cia a si.\nPagu khualipi ah CDM ah a tel mi, cozah rian tuantu min list hna cu ralkap kutah ap a si. Cucaah Health Department lei ah rian tuantu tampi an nih tel ve caah a tu hi an tlih i, an um nak thei a si lo\nFebruary ni 1 thawkin ralkap nih uknak an lak hnuah, ram chung hmun dang dang ah ralkap uknak duh lonak langter a si thluamah i, office a kai duh lo mi, CDM lei ah a dirpi cozah rian tuantu tampi an um.\nPagu khualipi ah, health Department rian tuan tu hna zong CDM ah tampi an nih tel ve. Cu lakah minung 80 min cu cu cozah sin ah ap a si.\nMah thawngpang hi Health Department ah rian tuantu, cazing ah a tel mi, minung 80 cu ralkap an tih ruangah an tlih tiin Mizzima nih a chim\nCDM-ah a tel doctor pakhat, a min langter a duh lo mi nih mah ti hin a chim. “Pyimyo Civil Hospital-ah ruh lei specialist Dr. Kyaw Thurah,\nPakkuku Civil hospital-ah ruh lei specialist Dr. Kyaw Ngi Ngi Tun ah zong Section 505 (a) hmangin case an tuahpiak kongah Myanmar chungah ruh lei doctor pawl nih heh tiah an duh lonak an langter\nCun, Pagu Civil hospital-ah doctor tampi case tuahpiak an si tiin police document tampi social media-ah kan hmuh tiin Mizzima sin ah a chim.\nMizzima nih mah thawngpang hi a hman mi a si maw si lo ti dothlatnak tuah a tim lio. Credit: Mizzima\nBe the first to comment on "A poi tuk ee!! Chinmi zawng i ralrin hna u sih"


Mi Vialte Coronavirus Kong I Buai Lio Ah Police Pakhat Cu Thiltthalo Tuah Ding In Soilem A Si – Chin World News Evening\nApril 29, 2020 Salai Van Uncategorized\nKawlram hi cu kan poi tawn ko. Vawlei mipi vialte kan hnu December thla ah China in ai thokmi pulrai zawtnak coronavirus kong ah buai lio ah thiltthalo tuah ding in an rak i soilem ve hoi. Rakhine State Mrauk-U Township ah kan hnu April 26 ah khan police minung pakhat cu tthiltthalo tuah ding in soilem a si. Hi bantuk in thiltthalo tuahding ah a soilemtu hi Arakan Army (AA) hriamtlaiphu an si tiah Myanmar state media nih an thanh.\nMizzima thawngzamh nih an thanhning in Rakhine State Mrauk-U Township ah a ummi police pakhat cu a hawile he bazar ah an kal. Cu bazar in a lawi pah lampi ah Arakan Army (AA) minung pariat nih an zuanhnawh. Cu ah cun hi bantuk in an rak soilem hi a si tiah police battalion Commander in Chief of Defene Service office nih an chim tiah an tlangzarh.\nHi bantuk in police bazar in a lawipah ah a rak namtu Arakan Army (AA) ralhraang (terrorists) hi minung pariat an si. An dihlak in mi sawsawh bantuk in thilthuam an i hruk. Thingtan le naamte he an zuanhnawh hnu ah thiltthalo tuah ding in an soilem hi a si tiah an chim. A sinain hi kong he pehtlai in zei bantuk thiltthalo dah tuah ding in an soilem timi zeihmanh an langhter chih loh. Cun Arakan Army (AA) lei zong nih hi kong ah an chimmi zei hmanh theihmi a um fawn rih lo. Ref: Mzz


Tlanhnak Man—Pathian Laksawng Ngan Bik - Jehovah Tehte Hna Zung Web Site\nTlanhnak Man—Pathian Laksawng Ngan Bik\nTlanhnak man cu zeidah a si?\nCucu zeitindah timhtuah a si?\nNa caah zei sullam dah a ngeih?\nNaa lawmhnak zeitindah na langhter khawh?\nLaksawng na hmuh balmi lakah zei laksawng dah a sunglawi bik? Laksawng sung a si ti awkah a man fah a hau lo. A ngaitein, laksawng pakhat a man taktak kha tangka in tah khawh a si lo. Mah nakcha cun, laksawng pakhat nih na lung an lawmhter asiloah na nunnak ah a herhmi kha tlam a tlinter ahcun cucu na caah a sung tukmi a si ko.\n2 Naa ruahchan khawhmi laksawng vialte lakah a ṭha bikmi laksawng pakhat a um. Cucu Pathian nih minung a kan pekmi laksawng a si. Jehovah pekmi laksawng tampi a um nain, a sung bikmi cu a Fapa Jesuh Khrih tlanhnak man raithawinak hi a si. (Matthai 20:28) Hi ṭhen ah kan hmuh lai bantukin tlanhnak man cu na hmuh khawhmi laksawng vialte lakah a sung bikmi a si, zeicahtiah lunglawmhnak nganpi le na herh bikmi thil kha an pek khawh. A ngaitein tlanhnak man cu na caah Jehovah dawtnak nganbik a langhnak a si.\n3 Fiangte in chim ahcun, tlanhnak man cu sualnak le thihnak in minung luatternak caah Jehovah hmanmi lam a si. (Efesa 1:7) Cu kong Baibal cawnpiakmi hngalhthiam awk caah Eden dum i thil a rak cangmi kha ruah ṭhan a hau. Adam nih sualnak a tuah ruangah zeidah a sungh timi kan hngalhthiam lawngah tlanhnak man, man a ngeih zia kha kan hngalh khawh lai.\n4 Jehovah nih Adam a ser tikah, a man a sung tukmi a tlingmi nunnak a pek. Adam caah zei sullam dah a ngeih kha ruat hmanh. A tlingmi pum le lungthin in a ser caah a zaw lai lo, a tar lai lo i a thi lai lo. Mi tlingmi pakhat in, Jehovah he a hlei khunmi pehtlaihnak a rak ngei. Baibal nih “Adam cu Pathian fapa a si” tiah a ti. (Luka 3:38) Cucaah dawtnak a ngeimi pa le fa bantukin Jehovah Pathian he pehtlaihnak ṭha taktak a rak ngei. Jehovah nih vawlei i a ummi a fa Adam he pehtlaihnak a tuah i, lung a tlintermi rian a pek i a sinin zei dah aa ruahchan kha a chimh.—Genesis 1:28-30; 2:16, 17.\n5 Adam cu ‘Pathian he i lo in ser’ a rak si. (Genesis 1:27) Cu nih Adam cu Pathian he an muisam aa lo ti a chim duhmi a si lo. Hi cauk Ṭhen 1 nak i kan rak cawn cang bangin, Jehovah cu hmuh khawh lomi thlarau a si. (Johan 4:24) Cucaah Jehovah cu thi le sa pum a ngei lo. Adam cu Pathian he i loin ser a si ti tikah dawtnak, fimnak, dinnak le ṭhawnnak hna ti bantuk Pathian ngeihmi sining hna he ser a si tinak a si. Adam nih a Pa a lawhnak a biapimi lam khat cu zalonnak a ngeihmi kha a si. Cucaah Adam cu timhtuah cangmi thil lawng a tuah khomi seh bantuk a si lo. Mah canah a hmaan, hmaan lo thim in mah tein bia a chat khomi a si. Pathian nawl ngaih kha aa thim ahcun vawlei cung Paradis ah zungzal nunnak a hmu lai.\n6 Adam nih Pathian nawl a rak ngai lo i thi ding in biachah a si tikah, a manfak tukmi kha a rak sung. A sual caah a tlingmi a nunnak le thluachuah dang vialte a sung dih. (Genesis 3:17-19) Ngaihchiat awk ngai cu Adam nih a sunglawimi nunnak kha amah ca lengah hmailei a tefa ca zongah a rak sung. Pathian Bia nih hitin a ti: “Sualnak cu mipa pakhat thawngin vawlei cungah hin a tlung i cu a sualnak nih cun thihnak kha a ratpi. Cun mi vialte cu an sual dih caah thihnak nih cun mi vialte cu a ciah dih hna.” (Rom 5:12) A si, Adam sinin sualnak ro kan co dih cio. Cucaah, amah le a tefa hna kha sualnak le thihnak sal ah a ‘zuar’ hna tiah Baibal nih a ti. (Rom 7:14) Pathian nawl ngaih lo ding kha an i thim hramhram caah Adam le Evi caah ruahchannak a um lo. Kannih a tefa vialte ca ah tah zeitindah?\n7 Jehovah nih tlanhnak man in minung kha a khamh hna. Tlanhnak man timi cu zeidah a si? Sullam phun hnih a ngei. Pakhatnak tlanhnak man sullam cu luatter awkah asiloah cawk ṭhan awkah pekmi a man khi a si. Raltuknak i tlaihmi mi pakhat thlah awkah pekmi a man he tahchunh khawh a si. Pahnihnak tlanhnak man sullam cu khuhpiakmi asiloah cawkmi a man, thil pakhatkhat a man khi a si. Thil hrawh i a rawkmi thil rulh in pekmi a man he aa lo. Tahchunhnak ah, mi pakhat nih thil sual a tuah ahcun, a rawkmi thil he a man aa tlukmi zat kha a liam lai.\n8 Tlanhnak man nih kan zapi cung i Adam tluntermi sunghnak nganpi kha khuhpiak in sualnak le thihnak sal sinak in luatter cu zeitindah a si khawh lai? Jehovah timhpiakmi tlanhnak man le cucu na caah zei sullam dah a ngeih ti kha i ruah u sih.\nTLANHNAK MAN JEHOVAH TIMH NINGCANG\n9 A tlingmi nunnak sungh a si caah, a tling lomi minung nunnak nih khakha a caw kho lo. (Salm 49:7, 8) A herhmi cu sunghmi he a man aa tlukmi tlanhnak man a si. Mah khakha Pathian Bia ah “nunnak caah nunnak” tiah timi a tling i a dingmi phunglam he aa tlak. (Deuteronomi 19:21) Cu a si ah, Adam sunghmi a tlingmi nunnak man kha zeinihdah a khuh lai? A man aa tlukmi tlanhnak caah a tlingmi minung nunnak pakhat a herh.—1 Timote 2:6.\nJehovah nih a Fapa ngeihchunte kha kanmah caah tlanhnak man in a pek\n10 Jehovah nih tlanhnak man kha zeitindah a timh? A tlingmi thlarau fapa lakah pakhat kha vawlei ah a thlah. Sihmanhsehlaw Jehovah nih thlarau fapa a zei paoh kha a rak thlah menmi a si lo. A caah a sung bikmi, a Fapa ngeihchunte kha a rak thlah. (1 Johan 4:9, 10) Cu fapa nih cun vancung a inn kha lungtho tein a kal tak. (Filipi 2:7) Hi cauk ṭhen hmasa deuh i kan rak cawn cang bangin, Jehovah nih thil khuaruahhar a tuah i a Fapa nunnak kha Mari nauinn ah a rak ṭhial. Pathian thiang thlarau thawngin, Jesuh cu sualnak a ngei lomi a tlingmi minung in hrin a rak si.—Luka 1:35.\n11 Mi pakhat nih mi tampi, minung nuai tampi caah tlanhnak man cu zeitindah a pek khawh? Mah minung nuai tampi hna cu tah zeitindah misual an hung si? Adam nih sualnak a tuah ruangah a tlingmi nunnak a rak sungh kha philhhlah. Cucaah a tefa hna kha a tlingmi nunnak a pe kho hna lo. Mah canah, sualnak le thihnak tu a pek hna. Baibal nih “Adam hmanung bik” tiah a timi Jesuh cu a tlingmi nunnak a ngei i sualnak a tuah bal lo. (1 Korin 15:45) Phun dangin, kanmah khamh awkah Jesuh nih Adam hmun kha a rolh. Jesuh nih Pathian nawl tlingte in a ngaih i a tlingmi a nunnak raithawinak i a peknak thawngin, Adam sualnak man kha a rak cham. Cucaah Jesuh nih Adam tefa hna hi ruahchannak a kan pek.—Rom 5:19; 1 Korin 15:21, 22.\n12 Baibal nih Jesuh a thih hlan i a intuarmi harnak kong kha a dikthliar in a chim. Fak piin an tuk, tung cungah an khenh chih i tem ngai in tung cungah a thi. (Johan 19:1, 16-18, 30; Thlaihhlei) Jesuh nih zeicah cu tluk in harnak a in a herh? Satan nih Jehovah sal a simi paoh harnak lakah zumhawktlak an si peng le si peng lo kong i lunghrinnak a chuahtermi kha a hnu ṭhen khat ah kan cawn te lai. Harnak nganpi a ing nain zumhawktlak a sinak thawngin Satan zuamcawhnak kha Jesuh nih a ṭha bik in a leh khawh. Khuachia nih zei a tuah hmanhah, zalonnak a ngeimi mi tling a simi pakhat nih Pathian cungah tling khitkhet in zumhfekmi a si kho ti kha Jesuh nih a langhter. A Fapa dawt zumhfehnak ruangah Jehovah cu aa lawm taktak lai!—Phungthlukbia 27:11.\n13 Tlanhnak man cu zeitindah pek a si? A.D. 33, Judah thla Nisan 14 ah Pathian nih sualnak ngei lomi a tlingmi a Fapa kha thihnak nawl a rak pek. Cucaah Jesuh nih a tlingmi a minung nunnak kha ‘voikhat ah za lakin a pek chanh.’ (Hebru 10:10) Jesuh thih hnu ni thumnak ni ah, Jehovah nih thlarau nunnak a rak pek ṭhan. Jesuh nih van ah Adam tefa hna caah a tlingmi a minung nunnak kha tlanhnak man ca in Pathian a rak pek. (Hebru 9:24) Sualnak le thihnak sal in minung luat awkah a herhmi tlanhnak man ca i Jesuh pekmi raithawinak man kha Jehovah nih a rak cohlan.—Rom 3:23, 24.\nNA CAAH TLANHNAK MAN A SULLAM\n14 Mi sual kan si ko nain, tlanhnak man thawngin a man khiah khawh lomi thluachuah kan hmu kho. Pathian laksawng ngan bik in atu le hmailei ah hmuh laimi ṭhatnak cheukhat kong i ruah u sih.\n15Sual ngaihthiamnak. Tlinlonak ro kan co caah, a dingmi thil tuah awk kan i harh taktak ko lai. Kan zapi in kan biachim le kan tuahsernak in kan sual tawn. Sihmanhsehlaw Jesuh tlanhnak man raithawinak thawngin “kan sualnak cu ngaihthiam kan si.” (Kolose 1:13, 14) Asinain ngaihthiammi si awkah ngaihchihnak taktak ngeih a hau. A Fapa tlanhnak man raithawinak kan zumhnak thawngin ngaihthiam kan si nakhnga toidor tein Jehovah kan hal awk a si.—1 Johan 1:8, 9.\n16Pathian hmai ah chia le ṭha thleidannak lungthin thiannak. Sual aa phuhrungmi lungthin nih ruahchannak ngei loin man ngei lo ka si timi ruahnak fawi tein a kan ngeihter khawh. Asinain, tlanhnak man thawngin ngaihthiam kan si caah mi tlinglo kan si ko nain chia le ṭha thleidannak lungthin thiang he Jehovah kan biak khawh. (Hebru 9:13, 14) Jehovah he zalong tein bia ruahnak nawl zong a kan ngeihter khawh. Cu a si caah, thlacamnak in zalong tein kan naih khawh. (Hebru 4:14-16) Chia le ṭha thleidannak lungthin thiang ngeih pengnak nih lung daihnak, mah le mah i upatnak le lunglawmhnak a kan pek.\n17Hi vawlei paradis ah zungzal nunnak ruahchannak. “Sualnak man cu thihnak a si, sihmanhsehlaw Pathian laksawng cu zungzal nunnak a si i cu nunnak cu kan Bawipa Jesuh Khrih he aa pehtlaimi nunnak a si” tiah Rom 6:23 nih a ti. Hi cauk Ṭhen 3 nak ah, a ra laimi vawlei Paradis thluachuah kong kan rak i ruah cang. (Biathlam 21:3, 4) Cu hmailei thluachuah vialte le a tlingmi ngandamnak he zungzal nun ding cu Jesuh kan ca a thih ruang i hmuh hngami thluachuah an si. Cu thluachuah hmuh khawh awkah, tlanhnak man laksawng cungah lawmhnak langhter a hau.\nZEITINDAH NAA LAWMHNAK NA LANGHTER KHAWH?\n18 Tlanhnak man ruangah Jehovah cungah zeicah kan i lawmh tuk ding a si? Laksawng pakhat hi a petu a dihmi a caan, a thazang asiloah a man tuak tikah a hleiin a sung khun. Cu laksawng a kan petu nih lungtak in a kan dawt caah a si ti kan hngalh tikah kan i lung hmuih tuk. Laksawng vialte lak ah tlanhnak man hi a sung bik, zeicahtiah a kan pekmi vialte lak ah Pathian nih sunghralhnak ngan bik a in caah a si. “Pathian nih vawlei hi a dawt hringhran caah a Fapa ngeihchunte kha a pek” tiah Johan 3:16 nih a ti. Tlanhnak man cu Jehovah nih a kan dawt a langhter bikmi thil a si. Kan caah lungtho tein a nunnak a pemi Jesuh dawtnak zong a langhter. (Johan 15:13) Cucaah Jehovah le a Fapa nih pumpak cio in a kan dawt ti kha tlanhnak man laksawng nih kan lung a fianter awk a si.—Galati 2:20.\n19 Tlanhnak man Pathian laksawng cung naa lawmhnak kha zeitindah na langhter khawh? Cu thil an petu, Jehovah kong tamdeuh hngalh naa zuamnak in a si. (Johan 17:3) Baibal cawnnak ca i an chuahmi hi bawmtu cauk nih hin cutin tuah awk an bawmh lai. Jehovah na hun hngalh deuhdeuh ah na dawtnak a ngan deuhdeuh ve lai. Phundang in chim ahcun, cu dawtnak nih a lungton an zuamter lai.—1 Johan 5:3.\nTlanhnak man laksawng cung kan i lawmhnak langhternak lam khat cu Jehovah kong tamdeuh hngalh awk cawnnak a si\n20Jesuh tlanhnak man raithawinak kha zum. Amah Jesuh theng nih “fapa a zummi paoh cu zungzal nunnak an ngei” tiah a ti. (Johan 3:36) Zeitindah Jesuh kan zumh cu kan langhter khawh? Cu bantuk zumhnak cu hmurka lawngin langhter ding a si lo. Jeim 2:26 nih ‘zumhnak cu tuahnak loin a thi’ tiah a ti. A si, a hmaanmi zumhnak cu “tuahnak” in kan langhter. Jesuh kan zumh langhternak lam khat cu kan kaa lawngin si loin kan tuahsernak zongin kan si khawh chung a nawl kan i cawnnak hin a si.—Johan 13:15.\n21Kum fate tuahmi Bawipa Zanriah hmannak ah i tel. A.D. 33 Nisan 14 zanlei ah “Bawipa zanriah” tiah Baibal nih a timi a hlei khunmi puai kha Jesuh nih a rak thawk. (1 Korin 11:20; Matthai 26:26-28) Cu puai cu Khrih thihnak Philhlonak ti zong in ti a si. Jesuh nih tlanhnak man caah a tlingmi a nunnak a pekmi kha lamkaltu hna le an hnu i a hmaanmi Khrihfa ah aa cang hngami vialte philhlonak caah cu puai cu a rak thawkpi hna. Cu puai he aa tlaiin “keimah philhlonak ah run tuah u” tiah Jesuh nih a fial hna. (Luka 22:19) Philhlonak tuah tikah tlanhnak man he aa tlaimi Jehovah le Jesuh nih an langhtermi dawtnak ngan kha a kan theihter ṭhan. Kum fate tuahmi Jesuh a thih Philhlonak i i telnak thawngin tlanhnak man cung kan i lawmhnak kha kan langhter khawh.*\n22 A ngaite ti ahcun Jehovah pekmi tlanhnak man cu a sung tukmi laksawng sung a si. (2 Korin 9:14, 15) Cu a man a fak tukmi laksawng cu mithi ca hmanh ah man a ngei. Zeitindah a si timi kha Ṭhen 6 le 7 nih a fianter lai.\nTlanhnak man cu Jehovah nih sualnak le thihnak in minung a khamh hna nak lam a si. —Efesa 1:7.\nJehovah nih a Fapa ngeihchunte kan ca thi dingin vawlei i a run thlahnak thawngin tlanhnak man kha a pek.—1 Johan 4:9, 10.\nTlanhnak man thawngin kan sualnak ngaihthiam kan si i chia le ṭha thleidannak lungthin thiang le zungzal nunnak ruahchannak kan ngei.—1 Johan 1:8, 9.\nJehovah kong tam deuh hngalh awk kan cawnnak, Jesuh tlanhnak man raithawinak kan zumhnak le Bawipa Zanriah hmannak i kan i telnak thawngin tlanhnak man cung kan i lawmhnak kan langhter.—Johan 3:16.\n* Bawipa Zanriah sullam he aa tlaiin hngalh chapnak caah Thlaihhlei kha zoh.\n1, 2. (a) Laksawng pakhat cu zeitik ah dah na caah man a ngeih khun? (b) Tlanhnak man cu na hmuh khawhmi laksawng vialte lakah man a ngei bik tiah zeicah ti khawh a si?\n3. Tlanhnak man cu zeidah a si i, cu laksawng man a ngeih zia hngalhthiamnak caah zeidah hngalh a herh?\n4. Adam caah a tlingmi nunnak cu zei sullam dah a ngeih?\n5. Baibal nih Adam cu ‘Pathian he i lo in ser’ a si a ti tikah zeidah a chim duhmi a si?\n6. Adam nih Pathian nawl a ngaih lo tikah zeidah a rak sungh i, a tefa tah zeitindah a hnorsuan hna?\n7, 8. Tlanhnak man nih zei sullam phun hnih dah a ngeih?\n9. Zei bantuk tlanhnak man dah a herh?\n10. Jehovah nih tlanhnak man kha zeitindah a timh?\n11. Zeitindah mi pakhat nih mi nuai tampi caah tlanhnak man a pek khawh?\n12. Jesuh sifah harnak inmi nih zeidah a langhter?\n13. Tlanhnak man cu zeitindah pek a rak si?\n14, 15. “Kan sualnak cu ngaihthiam kan si” nakhnga zeidah kan tuah awk a si?\n16. Zeinihdah Pathian kha chia le ṭha thleidannak lungthin thiang he a kan biakter khawh i cu bantuk lungthin thiang ngeih man cu zeidah a si?\n17. Jesuh kan ca a thih ruangah zei thluachuah dah hmuh khawh a si?\n18. Tlanhnak man ruangah Jehovah cungah zeicah kan i lawmh awk a si?\n19, 20. Tlanhnak man Pathian laksawng cung kan i lawmhnak kha zei lam in dah kan langhter khawh?\n21, 22. (a) Zeicah kum fate tuahmi Bawipa Zanriah hmannak puai ah kan i tel awk a si? (b) Zei kong dah Ṭhen 6 le 7 nak ah fianter a si lai?


CDF-Hakha Ralkap "Salai Cung Nung" le "Salai Lian Sang Bik" an Nunnak a Liam - News and Media\nCDF-Hakha Ralkap “Salai Cung Nung” le “Salai Lian Sang Bik” an Nunnak a Liam. Nihin April 25 zaanlei ah SAC ralhrang nih Chuncung khualuhnak CDF-Hakha Gate hngaktu ralkap pawl an kah hna caah Salai Cung Nung le Salai Lian Sang Bik an nunnak a liam, tiah thawng kan theih. Hakha in Chunchung khua vun luhnak Gate ah SAC ralhrang nih a thlithup in an pel hna i an kah hna, tiah khuami pakhat nih a chim.\nTu zing zong Chuncung in Hakha lei ah a kalmi khuami an um ko nain ralkap an hmu hna lo. Ramlak in an pel hna i an kah hna caah a si lai,” tiah a chim. Hakha khuami pakhat nih, “Atu zong hi Hakha Rungtlang in ralkap nih bomb an kah thluahmah ko. Voi 5 hrawng cu puah thawng kan theih cang,” tiah a chim. Crd – TCJ\nUkraine Ramri Ah Russia


Vawlei cung ralpi pa3 nak tih a nung ko - CHIN VAKOK NEWS\nMinung nih vawlei cung ralpi pathumnak cu nuclear hriamnaam, biological hriamnaam le chemical hriamnaam in an i do te lai tiah zumhnak an ngei. Asinain nuclear ngeimi ram pawl hi anmah le anmah an i ttih caah an hrimanaam hi a hmang ngam ding an si hna lo. An i chiah sawhsawh. Mi ttihpheihnak ca lawngah an rak hman. Nuclear ngeimi ram hna hi anmah le anmah an i tu duh lo.\nUSA nih Japan i nuclear a rak hman ngammi zong kha vawlei cungah amah lawng nih a rak ngeih caah a rak hman ngam. Korean war ahkhan Russia le China nih North Korea an dirpi. USA le a hawi le nih South Korea an dirpi Korea chung lawngah an i tu hna i kha nuclear ngeimi ram kha anmah le anmah an i tu duh bal lo. Atu Syria zong khi asi ve. USA nih tapung abomh i Asad ralkap le ISIS a tuk hna. Russia nih Asad ralkap cu a bawmh ve hna. Asinain USA le Russia kha an i tu duh bak lo. Atu ah vawlei pumpi ah a thomi ral cu minung le virus karlak i idohnak asi. 1. Vawlei cung ralpi cu vawlei cung minung nih ral kan doh dihmi khi vawlei cung ralpi ti asi. Atu COVID-19 cu vawlei cung pumpi nih kan doh caah vawlei cung ralpi ah chiah khawh asi ve.\nCOVID-19 zong nih a kan doh ve i minung 14,652 a kan thah cang. Zawtnak a ngeih termi hi March 24 tiangah 334,981 an si. Minung zong nihcun virus cu kan doh ve i tam taktak an tah ve cang. 2. Vawlei cung ralpi i tuk ahcun ral an i tei hlan lo an i din kho lo, ral an dih tiang an i tu peng. Atu i vawlei cung ralpi COVID-19 zong cu ral a dih cikcek tiang bak kha i doh a hau. Minung nih maw kan tei lai virus nih dah a kan tei lai. Minung nih maw a ci kan hmih lai, virus nih dah minung hi kan ci a kan hmih lai. Theih lo veve bak kan si. 3. Vawlei cung ralpi a thawh ahcun biakin an khar dih, pumhnak hmun a um kho bal lo. Atu COVID-19 ral zongah biakin hi khar dih ngawt asi cang. Biakin lawng si loin biaknak dang ipumhnak vialte zong khar dih a si ve.\n4. Vawlei cung ralpi a thawh ahcun minung hi lam ah an i chawk ngam lo. Inchung ah an i erh dih. Ramlak hna ah a zam tawn. Atu zong cu vawlei cung ralpi cu doh asi caah inchung ah i erh dih asi ve. Acheu cu ramlak ah anmah lawng um ai timmi zong an um len ve cang. 5. Vawlei cung ralpi lio ahcun ral an doh ruang ah chaw an let kho ti lo, rian an ttuan kho ti lo. An ngeih ciami te lawng kha ei le din a rak si. Atu kan dohmi COVID-19 ral zonghi a tthawn tuk caah hmun tampi ahcun zaapi nih chaw an let kho ti lo, rian an ttuan kho ve ti lo. An ngeih ciami te kha ei le din asi ve cang. 6. Vawlei cung ralpi pakhatnak le pahnihnak hna kha cu minung le minung an rak i do. Zaangfahnak a ngei khomi minung le minung i doh asi. Asianian atu i kan dohmi ral cu zaangfahnak a ngei bak lomi, minung thinlung a keng lomi ral hi doh asi cang.\n7. Vawlei cung ralpi pakhatnak le pahnihnak cu hrimnaam in rak i doh asi. Asianin atu COVID-19 ral cu siai, fimnak, nawlngaihnak in dohmi ral asi. Hraimnaam i raldoh lawng hi ral doh asi lo. Minung a kan thahtu ral kha amah le asi ning in kan dohmi ral poh kha ral doh asi ko. Sehtan zong meital in kan kap lo nain, thlacamnak in kan doh ko nain ral kan doh a si ve ko. COVID-19 ral kan dohmi zong hi ral doh asi ve ko. 8. Ralpi pakhatnak le pahnihnak cu mangttam nih a zulh. Nihin ah Donald Trump nih minung hi virus nakin mangttam nih a kan thah deuh te men lai tiah a chim cang. Cu mangttam cu kan hrial khawh nakhnga US inka ka khar lai lo tiah a ti.\n9. Vawlei cung ralpi pakhatnak le pahnihnak nih tthatnak a chuahpi ve. Ralpi pahnihnak thawngin minung nih raltuk ttih a nun ning a theih. raltuk huatnak ah an hman deuh. Cun, ralpi pahnihnak ruangah colony uknak tang ah a rak ummi ram hna nih colony kut chung in luatnak an hmuh dih. COVID-19 ral ruangah minung nih Pathian kan i bochan deuh ve cang lai. Nu le nu, pa le pa i umnak zong hi Pthian an theih hna ahcun a tlau te lai. 10. Sadrakh, Mesakh le Abednegohna cu Pathian nih a umpi hna. A umpi ko hna nain meiphu chungah tla lo ding in a khamh hna lo. Meiphu ah tlak nak nawl a peek hna. Asinain Pathian nih mephung chungah a luhpi hna i a umpi hna. Zumtu hna hi virus chungah Pathian nih a luh ter khawh men ko., Asinain nangmah lawng na lut lai lo Pathian nih an um pi lai. Pathian nih an luh pi lai. Na thih sual zongah Pathian nih mawh an phurh dih lai. Cucu zumtu le zumlotu kan i dannak te cu asi. Vawlei cung ralpi kan doh hna caah nan thazaang dihlak chuah hna ulaw lungkhat in do tti hna usih! Nusal, pasal ti hna usih.\nPrevious Post Previous post: Austrialia USA Canada um laimi nan mah nawl in laitlang kawlram nan tlun cun thl6 thongthlak nan silai\nNext Post Next post: USA khuasa Chin mi cheukhat Coronavirus an ngei nain


Khah! PDF-Zoland Nih ZRA Le Kate Hriamtlai Kahdoh Dingin Thawngthanhnak An Tuah Cang - DUHNUNG PAR\nZRA le Kate Hriamtlai cu PDF -Zoland, PDF Kalay nih kan kan kah cang hna lai an ti. ZRA nih Ramri ah training a kai mi PDF-Zolang sakhan cu voi hnih tiang an rak kah hna, Hualngo PDF zong an rak hrem bel hna.\nKate hriam tlai zong Ralhrang he pehtlai nak an ngei tiah PDF -Tamu nih ral rin nak cathanh an rak chuah bel ve.\nMahti ZRA le Kate tapung kan phomh hna lai tiah an ti hi aphu mi biachahnak si.\nZRA hi Zomi innkuan nih support pekmi ah aa tel.Mahti ZFU le PDF Zoland entai le hremle doh in caan an hmanmi ruah tikah Min Aung Hlaing hnuzul an si zia a langh ko caah ZRA hi an cihmih, Thlahlawh (lahkhah) apetu India cozah sinah um ter lawlaw haumi an si.\nAdang: Shweku Ah Ralhrang Tinbaw KIA Nih Kah. Kachin ramkulh Shweku peng ah Shwebonethar khuate pawngah nihin zanlei suimilam 3:00 pm hrawngah ralhrang tinbaw pakhat cu KIA nih an phomh hna i kahnak a chuak tiah theih a si.\nRalhrang Tinbaw cu a hung kai cuahmah lio ah KIA nih hriamngan in an kah hna tiah khuami pakhat nih a chim.\n“Tinbaw a phak bak ah hriamngan aw thawng theih asi, aw thang taktak in voithum, aw din in voithum kan theih,an kan khen sual lai ti kan phan caah kan i thup i a thawng lawng kan theih”tiah a chim.\nShweku peng Shwebonethar khuaah September 12 ni zongah ralhrang rallokap a rak phurmi tinbaw a kai mi an kah i mipi 3 hliamhma an rak pu tiah theih asi.\nCherry Thet An Tlaihnak Aruang Le Nihin Thong Chung An Hrennak Hmun Ralhrang Nih An Chim Than


Jacob R.Thang Hi Dr Sasa Nih A Tluk Lonak A Ruang Tampi Ka Hmu Mi – Lai Lungrawn Post\nJacob R.Thang Hi Dr Sasa Nih A Tluk Lonak A Ruang Tampi Ka Hmu Mi\nOctober 15, 2020 admin Chin News\nBy ဆလိုင္း လူဆို: Mi nih mi phun a daw siah cun Dr Degree va lak ih politirct va thiam chiamam lei khi a si lo , tiin kei ka hmuh ve dan khi si. Jacob R.Thang hi Dr Sasa nih a tei lo nak a ruang tampi ka hmu ve ning ka van tar langh ve duh.\nJacob R thang: A Catang a degree ka theih hlan a a ca tial tampi ka rel ih miphun dawt nak a ngei taktak ko tih mi hi fiangte in ka chim kho. Miphun caah tha lo ngai backgroud history a theih kau ih ,hmai lei ah miphun a rawk ter tu polictirct tha lo zong a fiang ngai ih a doh ngam mah cu Dr sasa nakin ka upat nak si.\nDr sasa: Ka theih cangka in Dr tiin la thei mi si chinram caah thil tha tam pi a tuah dream tampi angei upat lo awk tha lo. Miphun dawt raung a maw cu thil cu atuah tih mi hi tu lio a video hlah tam nawn ka van zoh ah hin theih thiam a har pah. Apoi ngai cu. Miphun a rawk ter tu liam cia mi backgroud politirct history a thei bak lo a ra lai ding mi ah zeitin dah kan miphun kan venhim lai tih cu a thei bak ve lo.miphun a tlau tham ah cun lai ram ah hin sui lampi zong tuah ko ning zei dah a sulam um? Nghakchia hna zong nih nawmh nak lei cu a dream tam pi a ngei kho tuk lo maw ka ti.\nRelchih>>>>>Laimi or Chinmi chungah mi bik asimi kan pa Dr lawngte biachimmi zoh tikah Miphun party hi cu a harh hrimhrim ko i, Tutan thimnak zongah miphun party nih teinak an hmuh hrimhrim ahau ko timi hi zapi nih kan i fian ngaingai aharh cang. Hi bia ka chim tikah CNLD ka dirkamh ruangah asi lo. Kan pa le hmurka zoh in afiang ngaingai mi asi ko.\nCNLD hi zeiruangah dah kanmah Chinmi vialte hna nih kan dirpi khawh lo ning asi timi hi khuaruahhar ngaingai pakhat cu a si ko. Kawlpawl chungah CNLD a dirpi mi pakhat tel nan thei hna maw? Cu a si komi Laimi or Chinmi nih NLD kan va dirkamh khi zeiruang bik ah dah asi. Kanmah kan ram Chinram chungah cun mah miphun party hi dirkamh ding asi ko hnga lo maw? Salai Ceu Bik Thawng nih hitihin achim.\nPhunghrampi remh hau loin tlangcungmi kan covo lak than khawhmi tuah khawhmi tampi an um ve ko. Voi tampi hihi kan chim cangmi a si ko. Chin Miphun Ni (CND) zung khar ni ah ser ding. Chin State ramri an kan enmi pawl khuakhirh than ding, Chin Act upadi fehter than i Chin nunphung (customary) vialte kilven ding. Kan biakinn pawl biaknak laisen ngah dih ding, Kokek thilmansung ngunkhuai thenphawtnak covo ngah ding.\nNuhrin holh in cacawnnak (Mother Tongue Based Education System). Hi hna pawl hi Phunghrampi remh hau loin le ralkap tihtanh loin tuah khawh dihmi an si. Cucu NLD le USDP cozah an tuan chungah pakhat hmanh an kan tuahpiak (duh) lo. Cu nih an lungput a langhter ko. Cun pi-ne ah teinak a hmumi party kha Vuancichoh pek i cozah serter zong kha poh-mah (261) remh hau loin teinak a hmumi cozah nih nawlpek khawh a si ko.\nCucu miphun federal covo a si cu mu. NLD cozah nih Rakhine ram ah teinak a hmumi ANP party kha cozah tlaihter khawh asi ko nain an pe duh lo. Tlangcungmi covo pek khawh tuk asi ko nain, pe duh lo riangmang in azeipoh ralkap le Phunghrampi puh (scapegoat) dih hi Kawl Party zia a si, Tiah a chimmi ah hin a fiangtuk mi asi. Miphun party aharhnak konghe pehtlaiin Laimi bochanmi kan pale hna nih an chimmi ahhin vun zohcio tuah hna usih law Miphun Party cu dirpi ahau maw hau lo timi cu nan fiang dih lai.\nDr Lian Hmung Sakhong nih a chimmi cu NCA ah hin Miphun Party aharh ning le miphun Party ahlam bik tuhi keimah ka si lai tiah a chim. Cun Dr Hre Mang zong nih a chim mi cu Tlangcung mi nih kan duh mi le kan harh mi a theitu le attuan ding taktak cu miphun party hi a si tiah a chim rih. Cun Dr Thla Awr Bawihrin nih a ti tthan mi cu Tlangcung mi kan duhtlin khawhnak le kan covo hmuh khawhnak ding caah Miphun party ah kan i fun ahau tiah a chim rih.\nHi konghe pehtlaiin Dr Sasa nih cun hitihin a chim NCA le Tlangcung mi Federal kan ngah khawhnak dingah cun Tlangcung Party san atlai lo tiah a chim ve. Vun tuak cio tuah ulaw miphun party cu ahau maw aharh maw timi nangmah tein na fiang lai. Zeicaah tiah kan pa le hna hi mi sawhsawh an si lo thil a thei bak mi lawngte an si timi zong hi ruah chih ahau.\nBy Rolian: Falam CNLD Party candidate Pi Cherry Zahau nih Vice President Van Thio kong a si lo ning in a soisel mi fianternak lehnak\nChan Sau Na Duh Ahcun CNLD Vote! Chan Tawi Na Duh Ahcun NLD Vote!


Hmanthlak hi zoh hna hmanh, zeitluk in dah an harsa timi hmuh khawh a si. Tampi cu pum tlamtlinglo an si – FIAKFAIROCK\nHmanthlak hi zoh hna hmanh, zeitluk in dah an harsa timi hmuh khawh a si. Tampi cu pum tlamtlinglo an si\nHmanthlak hi zoh hna hmanh, zeitluk in dah an harsa timi hmuh khawh a si. Tampi cu pum tlamtlinglo an si, cheukhat cu an tar cang i zohkhenhtu fale an ngei hna lo, cheukhat cu an dam lo ruang ah rian an tuan kho lo i vansang in an um.\n‘Sii cawknak ding phaisa ka ngei lo i sii ka din lonak thlakhat a si cang, nan ka bawmh cu kaa lawm tuk ee’ tiah mitthli he a ttap chihmi a mithmai hmuh tikah lungthin nih a celh lo.\n‘Ka pasal a um ti lo, ka fale zohkhenh an hau, kei hi rian ka tuan kho lo, ka fale sianginn kai ding an si i uniform zalhnak le ball pen cawknak phaisa zong ka ngei lo i ka lungpit ko ee’ tiah a chimtu nuhmei pakhat a intuar ning zoh ah zaangfak tuk khi a si.\nKa naule pathum hi khuate ah zarh thum leng an riak cang, atu hi Hakha peng khuate an pek dih cang hna, Lautu le Mara le Thantlang peng khua tam deuh an pek cang hna. Fur lio a si i lam a tha tuk lo caah ruah ning leng in a har deuh, a rau deuh fawn.\nKhuate harsa deuh kan bawmh hna nak kong hi Facebook ah ka tial tawn, hiti ka tial ruang ah soiselnak zong um pah theu. Nain, a poi ka ti lem lo.\nAruang cu hiti ka tial ruang ah aho ca hmanh ah harnak le chiatnak a chuahpi hrim lo. Kei ka duhmi cu midang zong nih keimah bantuk in harsa bawmh duhnak lungthin ngei cio ve hna seh, pekchanhnak lei ah thazaang chuah cio ve hna seh timi khi a si ko. Salai Lungthli Tum


Tukum CYONA Miss Zuam Ah Kansas In Ai Zuam Dingmi Diana He Biaruahnak - Ramleng Chinmi\nHomeInterviewTukum CYONA Miss Zuam Ah Kansas In Ai Zuam Dingmi Diana He Biaruahnak\nTukum CYONA Miss Zuam Ah Kansas In Ai Zuam Dingmi Diana He Biaruahnak\nJune 26, 2017 Dar Din Interview 0\nKa nu le pa cu Chuncung khuami Pu Lian Cung le Pi Bawi Iang (Sui Tlem) an si. Ka min cu Diana Tluang Chin Par a si i dawtnak in Diana tiah an ka auh, kum 20 ka si. Ka rih zaan hi 116 a si i, ka tung san 5’1” a si. Atu hi Kansas City, Kansas ah kum 5nak kan um lio a si. Sianginn hi Wyandotte High School in ka dih, ka major cu Performing Arts a si.\nHmailei ah Pathian nih a rem a ti ahcun Gym Coach si khoning law ka duh ngai. Cu a si khawhnak ding caah class kai ding zong kai timtuah. Exercise tuah hi minung ngandamnak lei zongah a tha, cun mah le mah zumhngamnak zong a chuahter. Kan lungthin thabat zong a damter deuh fawn. Mah caah cun Laimi caah siseh, mivialte a herhtu hna caah lungthin taksa damnak ding bawmhchanh khawhnak dingin Gym Coach pakhat si te ding cu ka tinhmi a si.\nTutan hi kanmah state ah CYONA tuah ding a si tikah kannih Kansas ah cun Laimi a ummi zong kan tlawm i tuanvo va lak si loin zeilei paoh ah ka si khawh tawk le tuan khawh tawk in tuah le tuan kai tim ko. Miss Luchin cu ka ngah bal lo. 2013 lio CYO an rak tuah ah khan fashion ka rak i zuam bal. Atu ah Miss CYO Kansas ka vun si tikah, hi bantuk tiang a ka phaktertu hi Pathian a si caah ka lawm. Cun, Kansas CYO hruaitu upate an cung zong ah ka lawm. Tutan CYONA miss zuamnak dingah hin a zeilei paoh in ka si khawh tawk in cun kai timlam ngai ko. Ka pumrua thatnak dingah Gym kal in exercise ka tuah tawn.\nZuamnak a simi ah cun teinak le awnnak hmuh duh cio a si bantukin, mah le mah zumhnak ngeih cu a hau hrimhrimmi si caah ah ka ngah lai ti zong ka zumh. Cun tutan miss zuamnak dingah hin ka chungkhar lei zong nih an ka dirpi. Cun, Kansas state chungin CYO hruaitu upa hna zong nih ruahnak lei in siseh, thazaang zong an ka pek i, ka chungkhar cung le upate an cungah ka lawm.\nMiss hi hei ngahning law mah CYONA miss pakhat dirhmun in kan Laimi hna caah rian ka tuan lai. Biaknak lei in siseh thangthar kan naule nih kan miphun nunphung kan thlau lo nakhnga fakpi in kai zuam lai.\nUS ah Laimi hi fimthiamnak lei in kan thangcho ngai. State kip zongah kan Laimi nih sianginn ah minthatnak phunphun an hmu. Mah hi kai lawmh tukmi le kai uang tuk khun. A ruang cu sifak lothlo dirhmun in a thudirmi Laimi kan sinak an philh lo ruangah a si. Mah le mah sining le dirhmun i philhlonak nih zuamnak in teinak a hmuh.\nUS ram ah hin Lai mi kan thancho khawh lonak hi cu zuu a si ko tiah ka ruah. A ruang cu cheukhat Laimi cu Zuu hi a din zia kan thiam lo. Zuu nih kan in chungkhar a hrawh, kan nun zong a hrawh i kan si zong a fahter caah zuu pumpak pakhat kan din ruangah kan miphunpi a thanchoter kho lo ngai tiah ka ruah.\nCCN nih hi bantuk in biahalnak nan ka ngeihmi cungah ka Lawm.\n-Chin Cable Network Channel\nA fb min – Diana Par


Hlasakthiam Sui Lian Sin In Warning Pek Nak, ‘Laimi Le Laimi Si Zongah Theihthiam Timi A Um Ti Lai Lo – Chin World News Evening\nHlasakthiam Sui Lian Sin In Warning Pek Nak, ‘Laimi Le Laimi Si Zongah Theihthiam Timi A Um Ti Lai Lo\nHlasakthiam minthang pakhat simi rocker Sui Lian nih YouTube ah hla thlah a hmangmi pawl sin ah warning peknak a tuah ko cang, kan zoh sawhsawh ti hna lai lo tiah a tanglei bantuk in Facebook ah a tial.\nAdonghnak bik ah ka hla hi vawleipumpi music i dustry chung ah tangkaa peek te in resgistration zong ka tuah, tangka ngah tthannak ding zong in ka tuah bantuk in social media a si lo ah youtube in nan ka upload piak tthan sual cun mah ca ka ttial mi cherhchan in faak nawn tein ka cawl caang ve cang lai, Laimi le Laimi pei kan si cu i theihthiam timi a um ti lai lo. Nan min hlen in nan tuah zong ah nan IP address kan sin ah a um ti kha philh hrim hlah uh. IP address a thei lo mi nan um sual cun google or keimah direct in ka hal te uh.\nKan Lai hla a ngai mi vial te kaan dawt dih hna ka hla a ngaai mi chin chin cu kaan dawt khun hna. I love you all- Sui Lian\nMalaysia Chinmi Sin A Herh Ngai Mi CRC Lei In Thawngthanh


Nihin Thantlang AG Biak Inn Telh Chih In An Khang Nak Thawng Pang Update – Thechinlandtoday\nNihin Thantlang AG Biak Inn Telh Chih In An Khang Nak Thawng Pang Update\nadmin December 30, 2021 Leave a Comment on Nihin Thantlang AG Biak Inn Telh Chih In An Khang Nak Thawng Pang Update\nNihin December 30 zinglei suimilam 10:00 hrawng ah ralhrang nih Thantlang khua inn an khangh than, inn 55 tluk a kaang cang. A langtlang in mithmutu pakhat nih AG biakinn zong a kaang chih cang tiin a chim.\nTuzing kha biaruahnak pakhat ka zoh ve, ka upat ngaimi pakhat nih ‘MAH phu cu raltuk vanlawng 7 lawng an ngei i pakhat cu a mei ah an kah cang, chikhat ah an dih ko lai’ tiin a chim. A ngaitu zong nih an zum dih ve ko, mah vialte minung nih a dik lomi bia kha fawi tuk in an zumh ka hmuh tikah ka khuaruah a har, Laimi kan vanchia tuk hi ta ka ti. A ngaingai ti ah cun MAH ralkap nih raltuk vanlawng 300 deng an ngei. Van ralkap 20,000 leng an ngei fawn. Atu cu ram pumpi phaisa vialte le leitang chuak mansung vialte khi an duhnak poah ah hman khawhnak power an ngei rih. Fawi ngai in Russia le China ah raltuk vanlawng an cawk kho fawn.Kawl ralkap khi Chinram in kan thawl dih hmasa hna lai i Chinram cu mah tein kan uk khawh tikah ralzam an kir te lai tiah fawi ngai in a chim rih.\nRamtha ah ralzam an kal ding a duh lonak a chim chih. Khua thuk piin ruat lem lo ahcun a chimmi uar tuk ding a si, ‘pasal taktak biachim a si’ tiin thangthat len awk khi a phu. A ngaitu 2k leng zong nih an zumh caah an thangthat, an uar taktak. Nain, Yangon hmanh lak dih a rak timhtu KNU nih kum 70 leng an doh nain Karen ram 0.2% hmanh thathi in an control kho ti lo. Kachin zong nih kum 60 leng an doh nain Kachin ram 0.1% hmanh an control kho ve lo. Rakhine zong mah thiamthiam. Mino pazeizat dah an thi cang? An miphun zeitluk in dah an temtuar? Fiang tuk in kan pawngkam miphun kan hmuh khawh ko hna.Ai dang tukmi Israel he i tah chunh khi cu ngol rih ko u sih.\nAdik Lo Mi Ruah Chan Nak Ruang Ah Kan Mino Nun Nak Game Ban Tuk In Kan I Celh Sual Cun Apoi Tuk Lai →\n← Lai Students’ Association (LSA) Sub-Headquaters; Sangau Nih Hlawh Tlin Nak A Hmu Mi Sianhngachia Pahlei Sa Rih Cu Conglomh Nak Ro Ca An Pek Hna


Chinram NLD Cozah Nih Cun Zeitik Hmanh Ah Chinmi Phun, Dawtnak Cu An Kan Neih Ka Zum Lo – Chin 11 News\nChinram NLD Cozah Nih Cun Zeitik Hmanh Ah Chinmi Phun, Dawtnak Cu An Kan Neih Ka Zum Lo\nA tulio cu Election lai zong a si i, Party i taih bantuk i biachim cu a tamngai ko, a si nain thildik hmu kho mi zei mawzat nih USDP party ikum 5 chung an thil tuah mi le NLD iparty i kum nga chung hna cuai kan thai ngai. USDP party chan ah kawl uk nak a si kan ti nain chin mi zawnruah nak an kan nei ngai sifak santlai lo cung ah zaangfah nak an si khawh chungin an langh ter.\nU Hung Ngai chan ah sifak nih inn sa ve hna seh a ti i, thing at a ka kip in an lut pi i tam taktak khuate nih inn an sa kho hna. Zei party hmanh ka do lo i ka tanh fawn lo, chinram a daw i misifak hna cungah dawtnak thinlung put te i riantuan mi lawng duh cang dingah ka chiah.\nKum 2015 hnu NLD thil tuah mi zoh ulaw a chiat nak ka chim duh mi si lo in a kan hruai tu kanpa le hi zoh hna ulaw zei thil an tuah le zei ban tuk lungput in dah rian an tuan cu nan hngalh ko lai.\nNLD chan i ziknawh a tam ning USDP arty chan nak in an zual deuh ngai, Hakha vlei kongah an buai ning le sifak hna inn lo lo i an tuah mi hna zoh tik ah ttah a chuak , thin a lin ngai te an i an riantuan mi hmanh lim lo in thil dangdang tuah an tim hoi, kan party ah lut hna seh tiah mi lem phun in an um.\nMiphun caah riantuan loin an mah pumpak thancho nak le hlawk nak caah rian an tuan ti usihlaw kan palh tuk lem lai lo, chin mipi he neih niam te hmanh in rian an i bawm kho lo, cu nih cun Lairam caah zei thil tha cu hme an chuah pi khawh hnga ti hi ruah lo awk a tha ti hrimhrim lo.


Potaoo peng Lusiayian pawng ah ralhrang rualcu KIA nih lampi in an bawh hna i an kah hna – Buanchukcho\nPotaoo peng Lusiayian pawng ah ralhrang rualcu KIA nih lampi in an bawh hna i an kah hna. Kachin ramkulh chaklei Potaoo peng Lusiayian khua pawngah a rak ra mi ralhrang rualcu KIA Brigade 1 Batalion 7 nih tuzing suimilam 8 ah lam in an bawh hna i an kahhna tiah theih a si.\nKIA nih timhcia in an kahhna i ralhrang lei in tampi hliampu le a thimi an um. Ralhrang lei an thih zet fiangin chimfian khawh a si rih lo. 7stars News. The Chin Post\nThailand Ram chhungah zomvie virusa An Rin Natna Hlauhawm Hri a Leng Meek


Australia Um Chinmi Cheukhat Caah Rian Tha Tuk A Um, Inn Hlan Man Le Patrol Man Tiang – Lai Lungrawn Post\nAustralia Um Chinmi Cheukhat Caah Rian Tha Tuk A Um, Inn Hlan Man Le Patrol Man Tiang\nOctober 16, 2020 October 16, 2020 admin Chin News\nNitlak Lei Australia Perth khua Ah Rian Tampi Tuan Ding Um. Perth Khua um Chin miphun dihlak caah thawng tha ngai asi , mirang holh thiam lo zong ah lo rian (Fam) ah rian tuan ding tam pi a um. Australia Cozah nih theih pimi rian asi caah phung ningtein nazi pakhat ah Aus $ 24.50 pek hnu ah superannuation zong rian ngei tu nih pek piak asi lai.\nZerhkhat ah inn hlan man ah Aus $280 le patrol man ah Aus $150 bomh chap asi lai. Mah le miphun, hawi kawm he zong hmun khat te ah tuan ti khawh asi lai. Lo (Fam) lei he a pehtleih mi training kai a duh mi zong kai khawh asi. Tuan a duh mi nan um ah cun zaangfahnak tein thawng rak ka thanh than te uh.\nRelchap ding mi thawngpang dang, Halkha University Le CCU Ah Cauk UkTlamtlingTein Apang Cang. Halkha University Le Chin Christian University ah cauk kan kuat khawh nak ding caah zaanghlei a rak chuah tu nan dih lak cung ah lunglawmhnak ro ca kan tial. Hawikawm tha he theih ter nak a kan tuah piak tu The Second Lady Dr Anna Sui Hluan cung ah lunglawmh nak tampi kan ngei.\nSingapore in Pu Ro Thawng, Yangon in Pu Peng Hu, Pu Lian Iap, Rev Peter Ngun Za Cung, Halkha in Salai Sang Hnin Lian cung ah siseh Yangon in Halkha tiang phawrh nak ding ah a kan bawm tu Pu Thawng Kian le nan dihlak cung ah lawmhnak chim cawk lo kan ngei.\nSingapore in a kan kuat mi Cauk uk 7968 cu Halkha ah tlamtling tein a phan cang. GTI Sianginn caah hman ding cauk, computer le a dang dang pawl kuat ding in timhtuahnak kan ngei na in, Covid-19 ruang ah atlamtling kho deuh rih lo. Hmai lei ah kuat than te ding in saduhthah nak nganpi kan ngei. Chin miphun hna nih hmunkhat te ah rian kan tuan ti ah cun kan miphun caah hlawknak kan hmuh hrim hrim lai. Credit: Renny Ceu L Mang\nNgakchia ni 5 te lawng a simi cuarpar an tan ka hmuhmi ka zaangfak tuk\n2020 US President Election le US Supreme Court


KIA Kah Ding In Kawl Ralkap A Thawng Thawng In An Kal Cang.KIA Ral Bawi Pahnih Nih Mipi Sin Ah Thlacam Bomh Nak An Kan Hal Cang.. – Chintanbo\nKachin ram Alaw Bum Sakhan an ni cuh nak ah, kawl ralkap tamtuk an thih cang lengah,KIA lei zawng nih nun nak tamtuk an hloh ve cang.\nAlaw Bum sakhan lak khawh nak dingah ,kawl ralkap hna cu,ni fatin battalion in kachim ram leiah an kal.sihmanhsehlaw an tlamtling kho lo.\nKawl ralkap hna cu, Alaw Bum sakhan lei ah cun, ni fatin a thongthong in thlah hna hmanhsehlaw,KIA nih tlang cheng palangin an rak bawhhna i,an thah dih lengmang ko cang hna.\nHi bantuk a si caah Kawl ralkap hna nih cun, KIA cu tei ding hrim hrim in,Cung lei in van lawng in an phomh hna leng ah, tanglei in, ralkap hna nih cun, an rak kah ve lengmang fawn hna.sihmanhsehlaw an tei tthimtthiam hna lo.Kawl ralkap hna nih cun, Minung 800 ti ban tuk le 3000 ti ban tuk in thlah hna hmanhsehlaw,Alaw Bum tlang phanh hlan ah an rak thah dih tawn hna.\nNizan tihni i,an ni kah nak ah a thi mi hawi hna cu,Kawl ralkap Minung 500 reng lo an si i, a nung cung in an tlaih mi hna hi, 300 reng lo an si lai tiah theih asi.Kachin ram ah biatak tein ral a tho. KIA zong nih an sakhan bak ah an fuh hna. Kawl ralkap a ra mi poh an bawh hna i an kah hna. Ralkap tamtuk an thi cang. April 17,2021 ah khan Motor lianmi nih Kawl ralkap minung 60 tluk a phurh hna.\nHi bantuk in thil a kal lengmang tik ah kawl ralkap nih ngawl an ni tim lo i, KIA kah tthan dingin, ralkap thong sawm thum an kuat tthan hna tiah theih a si. Hi konglam ah hin,KIA Northen le Southen ralbawi Gen- pahnih nih cun, mipi sinah thlacam bawmh dingin a kan hal.KIA caah thlacam in bawm cio hna u sih.\nCredit : Kachin Hqrs journalist